|  |  |  |
| --- | --- | --- |
| **בפני** | **כבוד השופטת בלהה טולקובסקי** | |
| **התובעת** | | **ב.ג. נגב טכנולוגיות ויישומים בע"מ**  על-ידי ב"כ עו"ד א. לירז, עו"ד ש. המלי ועו"ד ל. בן נחום |
| **נגד** | | |
| **הנתבעת** | | **ביונס נוירומודוליישן בע"מ**  על-ידי ב"כ עו"ד ז. לנדה, עו"ד מ. ביקל ואח'. |
|  | | |

|  |
| --- |
| **החלטה** |

מכוח הסכמת הצדדים אני ממנה כמומחה מטעם בית המשפט את רו"ח גיא ארליך, זאת לאחר שהוגש אישור המומחה מיום 9.4.2018, כי הוא בקיא בסוגיית מחירי העברה וכי אין ניגוד עניינים או מניעה מצידו לשמש כמומחה מטעם בית המשפט בתביעה זו.

המומחה מתבקש לחוות דעתו בשאלת התמלוגים להם זכאית התובעת מהנתבעת בגין המכשיר 200H, זאת מכוח הוראות פסק הדין החלקי מיום 8.1.2018 ומכוח הוראות ההסכמים שבין הצדדים ובמיוחד בהתייחס לסעיפים 11ב' ו - 11ד' להסכם מיום 14.5.1992.

בשלב זה חישוב התמלוגים ייעשה לתקופה שמחודש ספטמבר 2003 ועד חודש ספטמבר 2010.

ב"כ הצדדים יודיעו למומחה על דבר מינויו, ויעבירו אליו את החומר הרלבנטי המצוי ברשותם.

המומחה יודיע לצדדים אם הוא נדרש למסמכים נוספים לצורך עריכת חוות הדעת.

בשלב זה יישאו הצדדים בשכר טרחת המומחה בחלקים שווים, וכל טענה בעניין זה שמורה להם להמשך ההליכים.

**המזכירות תמציא החלטה זו לב"כ הצדדים.**

**ניתנה היום, כ"ו ניסן תשע"ח, 11 אפריל 2018, בהעדר הצדדים.**

|  |
| --- |
| C:\Users\TamirBr\AppData\Local\Microsoft\Windows\Temporary Internet Files\Content.Word\טולקובסקי.tif |
| **בלהה טולקובסקי, שופטת** |