|  |  |
| --- | --- |
| **לפני כבוד השופט עדי סומך** | |
| **התובעת:** | **מנורה מבטחים ביטוח בע"מ** |
| **נגד** | |
| **הנתבעים:** | **1.שלמה דנינו**  **2.קשר רנט א קאר בע"מ** |

|  |
| --- |
| **פסק דין** |

הצדדים הסמיכו את בית המשפט לפסוק בתיק זה לפי סעיף 79א לחוק בתי המשפט [נוסח משולב], התשמ"ד-1984.

לאחר ששמעתי את עדי הצדדים במסגרת הדיון בפניי והתרשמתי מעדותם, עיינתי בכתבי הטענות ובמסמכים שהוצגו בפניי במעמד הדיון לרבות בתמונות נזקי רכב התובעת ומקום התאונה, אני קובע כי האחריות לתאונה חלה שווה בשווה בין הנהגים המעורבים שכן הוכח כי נהג התובעת נסע לימין רכב הנתבעים במקום שבו יש נתיב תנועה אחד רחב. מנגד הוכח גם שהנתבע 1 סטה ממסלולו ובכך נגרמה התאונה, הגם שעל פניו לא היה מניע לצפות בואם של רכבים מימין לנוכח התוואי הנוסף שנוצר שם בפרט על רקע פיצול והתרחבות הנתיב במקום. הוכח כי סטייה שכזו הייתה בחופזה.

אשר על כן, אני מורה כי הנתבעים, באמצעות הנתבעת 2, ישלמו לתובעת סך של 6,550 ₪ בעבור מחצית מסך הנזק הישיר שנתבע בגין התאונה, בצירוף הצמדה למדד מיום התשלום למבוטח, שכ"ט עו"ד ע"ס 1,500 ₪, אגרת בית משפט ששולמה בפתיחת התיק. בנסיבות, כל צד יישא בשכר עדיו.

ניתן בזאת פטור מתשלום מחצית השנייה של האגרה.

ניתן היום, כ"ו ניסן תשע"ח, 11 אפריל 2018, בהעדר הצדדים.

