|  |  |  |
| --- | --- | --- |
| **בפני** | **כבוד השופט איל באומגרט** | |
| **החייב** | | **רובי נסרי** |
| **נגד** | | |
| **המשיבים** | | **1.כונס נכסים רשמי מחוז חיפה והצפון**    **2.נעם אפשטיין (מנהל מיוחד), עו"ד** |
|  | | |
|  | |  |

|  |
| --- |
| **פסק דין** |

עיון בתיק בית משפט מגלה כי למרות החלטת בית משפט מיום 4.3.18 החייב לא הסיר מחדליו.

בנסיבות אלו, אין לי אלא לראות את החייב כמי שוויתר על הצורך בהמשך ההליך, ועל כן אין מנוס אלא למחוק את בקשתו העיקרית.

יובהר כי מחדלי החייב שעה שהוא חוסה תחת צו הכינוס שניתן בעניינו מהווים התנהגות בחוסר תום לב שעה שמחד גיסא, נהנה החייב מהטבות הנובעות מצו הכינוס, ומאידך גיסא, לא מבצע הנדרש ממנו במסגרת הליך הפש"ר.

לפיכך, אני מורה על מחיקת הבקשה לפשיטת רגל על כל השלכותיה.

בנסיבות אלה, ההגבלות שהושתו בצו הכינוס מבוטלות, צו עיכוב יציאה מן הארץ יעמוד על כנו למשך 90 יום נוספים.

תנאי להגשת בקשה לביטול פסק דין זה הינו תשלום הפיגורים, הגשת דוחות ל- 6 החודשים האחרונים (במקרה ולא הוגשו) והמצאת המסמכים המבוקשים ע"י המנהל המיוחד (במקרה ונדרשים) עד ליום 1.6.18.

החייב יצרף פסק דין זה לכל בקשה שתוגש בעניינו.

הוצאות ההליך ישולמו בהתאם לתקנות (הוצאות המנהל המיוחד בסך של 500 ₪ ישולמו בנוסף), ולחלופין, לפי הנחיות הכונ"ר לעניין תעריפים מינימאליים, לפי הגבוה מביניהן, והיתרה תועבר לנושים בכפוף לכל דין תקף.

**המזכירות תשלח פסק דין זה לצדדים.**

ניתן היום, כ"ד ניסן תשע"ח, 09 אפריל 2018, בהעדר הצדדים.

