|  |  |  |  |
| --- | --- | --- | --- |
|  | | | **מספר בקשה:2** |
| **בפני** | **כבוד השופט יורם ברוזה** | | |
| **מבקש** | | **א.מ.** | |
| **נגד** | | | |
| **משיבה** | | **ביטוח ישיר – חברה לביטוח בע"מ** | |

|  |
| --- |
| **החלטה** |

לפני תביעה בקשר לנזקי גוף, אשר נגרמו לתובע, לטענתו, בתאונת דרכים ביום 29/4/17, לכתב התביעה צורפה בקשה למנוי מומחים רפואיים בתחום אורתופדיה, נוירולוגיה וא.א.ג.

לצורך, קידום ויעול ההליך המשפטי, יפעלו הצדדים כדלקמן:-

1. התובע ימציא לנתבעת בתוך 20 יום מהיום את העתק כתב התביעה, תצהיר בריאות וכן את הבקשה למינוי מומחים וטופס ויתור על סודיות רפואית והכל בצירוף החלטה זו. **על ב"כ התובע/ת לשמור בידיו את העתק אישור המסירה כך שניתן יהא להציגו לפי דרישת בית המשפט.**
2. כתב ההגנה יוגש במועדים הקבועים בתקנות **סדר הדין האזרחי [נוסח חדש], התשמ"ד – 1984** ולא יאוחר מיום 18/7/18, לכתב ההגנה יש לצרף תגובה לבקשה למינוי מומחים רפואיים.

**את התשובה לבקשה למינוי מומחים, יש להגיש בתהליך הבקשה למינוי מומחים, לא ביחד עם כתב ההגנה ולא כבקשה חדשה.**

באם לא תוגש תגובה לבקשה למינוי מומחים, בתוך המועד שנקבע, הרי שבית המשפט יכול לפרש זאת כהסכמה לסעד המבוקש בבקשה.

1. בעלי הדין ישלימו את ההליכים המקדמיים, כולל שאלונים והליכי גילוי ועיון, תוך 45 יום מהגשת כתב ההגנה.
2. ככל שנדרשות בקשות ביניים יש להגישן בסמוך להיווצרות העילה להגשתן.
3. המזכירות תעלה את התיק לעיוני לצורך מתן החלטה בבקשה למינוי מומחים עם קבלת תגובת הנתבעת

ת.פ. ליום 19/7/18

ניתנה היום, כ"ז ניסן תשע"ח, 12 אפריל 2018, בהעדר הצדדים.

