**11 אפריל 2018**

**לפני:**

**כב' הרשמת רעות שמר בגס**

|  |  |
| --- | --- |
| **המבקש:** | **אברהם מלכה** |
| **-** | |
| **המשיבה:** | **פסגות קופות גמל ופנסיה בע"מ** |

**החלטה**

1. המבקש הגיש בקשה למתן צו המורה למשיבה להעביר לידיו את הכספים שנצברו בקופת פיצויים מרכזית במשיבה בחשבון שמספרו: 130343 על שם המבקש.
2. לתמיכה בבקשה צירף המבקש תצהיר מטעמו וכן אישור רו"ח מיום 20.3.2018 שבה מצוין כי המקבש שילם לעובדות את כל הזכויות הסוציאליות המגיעות להן על פי הדין, כולל פיצויי פיטורין.
3. בנוסף צירף המבקש את עמדת המשיבה מיום 11.7.2017 ממנה עולה כי המשיבה תפעל בהתאם להחלטת בית הדין לעבודה ומכאן כי היא אינה נוקטת עמדה.
4. לנוכח הנטען בבקשה אשר מגובה באישור רואה החשבון ולאור עמדת המשיבה, המותירה את ההכרעה לשיקול דעת בית הדין, ניתן בזה צו לשחרור הכספים לידי המבקש והמורה למשיבה להשיב לידי המבקש את הכספים שנצברו בקופת הפיצויים בחשבון שמספרו צוין לעיל בניכוי המס הקבוע בחוק.

**בנסיבות העניין, אין צו להוצאות.**

**ניתנה היום, כ"ו ניסן תשע"ח, (11 אפריל 2018) בהעדר הצדדים ותישלח אליהם.**

