|  |  |  |
| --- | --- | --- |
| **בפני** | **כבוד השופטת צבייה גרדשטיין פפקין** | |
| **תובעים** | | **פלונית (ב.מ)**  **פלונית (ב.א)** |
| **נגד** | | |
| **נתבעים** | | **הפניקס חברה לביטוח בע"מ** |

|  |
| --- |
| **החלטה** |

1. לפניי בקשה למינוי מומחים רפואיים בתחום האורטופדיה – לתובעת 1, ואורטופדיה ונוירולוגיה – לתובעת 2 - מכוח **חוק פיצויים לנפגעי תאונות דרכים תשל"ה- 1975** (להלן: **"חוק הפלת"ד"**)**.**
2. לאחר העיון בבקשה על צרופותיה, נחה דעתי בדבר ראשית ראיה לקיום נכות צמיתה כתוצאה מהתאונה והצורך במינוי מומחה רפואי לקביעת שיעור נכות זו בתחום האורטופדי לתובעת 1, ובתחום הנוירולוגי לתובעת 2- כשמומחה זה יחווה דעתו בשאלת הצורך במינוי מומחה בתחום האורטופדי.
3. שאלת הקשר הסיבתי **הרפואי**, לאור הרקע הרפואי הקודם של התובעת, מסורה אף היא להכרעת המומחה הרפואי.
4. **בשלב זה וכמימון ביניים, תישא הנתבעת בשכרו של המומחה ותעבירו למומחה ישירות, מיד עם דרישתו.**
5. **אני קוצבת את שכ"ט המומחה בתחום האורטופדיה ומעמידה אותו ע"ס 5,000 ₪ בתוספת מע"מ.** במידה ושכרו של המומחה בגין מתן חווה"ד עולה על הסכום הנקוב, יודיע לביהמ"ש ולצדדים תוך 14 יום מקבלת הודעת המינוי
6. **אני מורה על מינוי פרופ' דודקביץ כמומחה רפואי מטעם ביהמ"ש.**
7. **אני קוצבת את שכ"ט המומחה בתחום הנוירולוגיה ומעמידה אותו ע"ס 5,000 ₪ בתוספת מע"מ.** במידה ושכרו של המומחה בגין מתן חווה"ד עולה על הסכום הנקוב, יודיע לביהמ"ש ולצדדים תוך 14 יום מקבלת הודעת המינוי
8. **אני מורה על מינוי ד"ר אריה קוריצקי כמומחה רפואי מטעם ביהמ"ש.**

במידה וקיימת מניעה מבחינת המומחה מלשמש כמומחה מטעם ביהמ"ש בתיק זה, יודיע לביהמ"ש ולצדדים תוך 14 יום מקבלת הודעת המינוי.

1. המומחה יקבע ממצאים לגבי מצבו הרפואי של התובע בעקבות אירוע תאונת הדרכים נשוא התביעה ובמיוחד יתייחס ל:
   1. האם לוקה התובע כיום בנכות, ואם כן, לאיזה תקופה ומה שיעורה, אם בכלל.
   2. האם נגרמה לתובע נכות זמנית ואם כן באיזה שיעור ולמשך איזו תקופה.
   3. האם יש לצפות לשיפור או החמרה במצבו בעתיד.
   4. מהן המגבלות התפקודיות של התובע, אם בכלל, בשים לב לעבודתו ומקצועו.
   5. האם התובע יהיה זקוק לטיפולים רפואיים בעתיד, ואם כן – מהם סוגי הטיפולים ומהי עלותם המשוערת נכון להיום.
   6. המומחה יתייחס, בין היתר, לקשר שבין התאונה לבין מצב התובע נכון להיום, גם בהתחשב בעבר רפואי שקיים ככל שקיים.
2. הצדדים רשאים להעביר למומחה כל מסמך רפואי שבידיהם למעט חוות דעת מומחים. המומחה יציין בחוות דעתו אלו מסמכים היו בפניו לצורך מתן חוות דעת.
3. חוות דעת המומחה תימסר לבית המשפט ולצדדים, במידת האפשר, תוך 90 יום מיום הבדיקה.
4. הצדדים רשאים להפנות למומחה שאלות הבהרה תוך 15 יום מיום קבלת חוות הדעת והמומחה מתבקש להשיב תוך 15 יום נוספים.
5. בהמשך להחלטה זו בשים לב למועדים שנקצבו, **ישיבת קדם משפט בתיק זה נקבעת ליום 27.12.18 בשעה 13:30 (הדיון שנקבע ליום 15.5.18 בטל בזאת).**
6. תחשיבי נזק מטעם הצדדים יוגשו לבית המשפט עם עותק במישרין לצד שכנגד

התובעת עד ולא יאוחר מיום 27.11.18.

הנתבעת עד ולא יאוחר מיום 13.12.18.

היה ויוגשו תחשיבי נזק במועד, תבוטל ישיבת הקדם והצעת ביהמ"ש תשלח לצדדים.

ניתנה היום, כ"ו ניסן תשע"ח, 11 אפריל 2018, בהעדר הצדדים.

