|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | |  |  |  | | --- | --- | --- | | **בפני** | **כב' השופטת גלית ציגלר** | | | **בעניין:** | | **פקודת פשיטת הרגל [נוסח חדש], התש"ם-1980**  **להלן: "הפקודה"** | | **בעניין:** | | **חוסאם ג'בארין, ת"ז 036305324**  **להלן: "החייב"** | | **ובעניין:** | | **הכונס הרשמי מחוז חיפה**  **להלן: "הכונ"ר"** | | **ובעניין:** | | **עו"ד אסיא סיוון**  **להלן: "המנהלת המיוחדת"** | |
|  |  |
|  |  |
|  | |
|  |  |
|  | |
|  | |  | | --- | | **פסק דין** | |

|  |
| --- |
|  |

בפניי בקשת חייב להכריזו פושט רגל ולמתן הפטר לאלתר לאחר שהחייב הפקיד את מלוא סכום חובותיו.

הכונ"ר והמנהלת המיוחדת אינם מתנגדים לבקשת החייב, כמפורט בדוח המסכם מטעמם.

ביום 16.2.16 ניתן צו לכינוס נכסי החייב על פי בקשתו, בגין חובות מוצהרים בסך של 315,000 ₪   
ל-3 נושים, כאשר מושת עליו תשלום חודשי בסך 800 ₪.

עד מועד הגשתה של חוות הדעת ע"י הכונ"ר הוגשו נגד החייב 2 תביעות חוב בסכום כולל של 343,467 ₪, לא נתבעו חובות בדין קדימה.

תביעות החוב נבדקו ואושר סך של 73,612 ₪.

בהתאם להודעה ולבקשת הנושה " בנק הפועלים" - החוב לטובתו נמחק ונגד החייב נותרה תביעת חוב אחת בסך של 6,292 ₪.

בנסיבות הענין ולאור מהות ההליך, כמו גם העובדה שהחייב פעל כנדרש בהליך, ובהעדר התנגדות מטעם נושי החייב, אני מקבלת את הבקשה **ומכריזה כי החייב פושט רגל.**

לאור הודעת המנהלת המיוחדת ולאחר שהתמלאו כל התנאים כשהחייב הפקיד בקופת הכינוס את מלוא הכספים אשר יש בהם לכיסוי 100% תביעת החוב המאושרת וכיסוי מלוא הוצאות ההליך**, ניתן בזה לחייב הפטר מכל החובות ברי התביעה, והפטר מכל חוב שעילתו לפני מתן צו הכינוס, למעט חובות המנויים בסעיף 69 לפקודה.**

כל ההערות והעיקולים שהוטלו על זכויות ונכסי החייב בגין חובות ברי תביעה שנוצרו לפני צו הכינוס – בטלים.

כל המגבלות שהוטלו במסגרת ההליך יוסרו, לרבות צו עיכוב יציאה מהארץ.

כל נכס, כספים או זכויות, השייכים לחייב מכל מקור שהוא, לרבות כספים בחברות ביטוח, זכות להחזר מס, ירושה וכו', אשר לא דווחו במהלך הליך הפש"ר, **יועברו במלואם לקופת הכינוס מיד עם גילויים**, בין אם התגלו לאחר אישור תכנית פרעון, או לאחר השלמתה, או אף לאחר קבלת ההפטר.

הכספים בקופה יחולקו בהתאם לבקשת המנהלת המיוחדת וע"פ הוראות הכונ"ר.

ניתן היום, כ"ז ניסן תשע"ח, 12 אפריל 2018, בהעדר הצדדים.

