|  |  |
| --- | --- |
| **לפני כבוד השופטת מיה רויזמן-אלדור** | |
| **התובעת (תאמ 44523-03-16) (הנתבעת בתאמ 60222-06-16):** | **קשר רנט א קאר בע"מ** ע"י ב"כ עו"ד בן משה |
| **נגד** | |
| **הנתבע (תאמ 44523-03-16):**  **(התובעים בתאמ 60222-06-16)** | **זאן לוק בוטבול מנורה חברה לביטוח בע"מ**  ע"י ב"כ עו"ד מורד |

|  |
| --- |
| **פסק דין** |

לפניי שתי בתיעות שהדיון בהן אוחד שעניינן תאונת דרכים אשר אירעה ביום 10.9.15 ברמת גן בין כלי רכב נושא מספר רישוי 25-882-34 ובין כלי רכב נושא מספר רישוי 47-773-12 (להלן: **"התאונה"**).

בתום הדיון בתביעה, לאחר שמיעת טענות הצדדים והעדויות, הסמיכו באי כוח בעלי הדין את בית המשפט לפסוק את הדין על דרך הפשרה, על פי סע' 79א. לחוק בתי המשפט התשמ"ד-1984. זאת לאחר שהובהר לצדדים כי פסק הדין יינתן ללא נימוקים וכי העילות לערעור על פסק דין זה הינן מצומצמות ביותר, כך שקיים קושי משמעותי לערער עליו.

לאחר ששמעתי את העדויות ובחנתי את הראיות, ובשים לב לנסיבות קרות התאונה ומוקדי הנזק ברכבים, הגעתי לכלל מסקנה כי מלוא האחריות לקרות התאונה רובצת על כתפי הנתבע בתא"מ 44523-03-16.

נוכח האמור לעיל, אני קובעת כדלקמן:

**בתא"מ 44523-03-16** ישלם הנתבע לתובעת סך של 8,064 ₪ בתוספת הפרשי הצמדה מיום הגשת התביעה ועד ליום התשלום המלא בפועל, אגרת בית משפט ששולמה, שכר עדים כפי שנפסק במהלך הדיון ושכ"ט עו"ד בסך 1,500 ₪.

הסכום הכולל ישולם בתוך 30 ימים.

**בתא"מ 60222-06-16** התביעה נדחית, ללא צו להוצאות.

ניתן בזאת פטור מתשלום מחציתה השנייה של האגרה בכל אחת מהתביעות.

**המזכירות תמציא את פסק הדין לבאי-כוח הצדדים.**

ניתן היום, כ"ז ניסן תשע"ח, 12 אפריל 2018, בהעדר הצדדים.

