|  |  |  |
| --- | --- | --- |
| **בפני** | **כבוד השופטת אורית ליפשיץ** | |
| **תובעים** | | **פלוני** |
| **נגד** | | |
| **נתבעים** | | **1. אברהים אבו סרחאן**  **2. הפניקס חברה לביטוח בע"מ** |

|  |
| --- |
| **החלטה** |

1. לאחר שעיינתי בבקשה, בתגובת הנתבעים, בכתב התביעה, על נספחיו, ובמסמכים הרפואיים שצורפו לבקשה, ואשר מהם עולה ראשית ראיה לעניין התחום המבוקש ( בדיקת סי. טי, מיום 29/4/14 בדבר שבר טמפורלי מימין) , סבורני כי יש להיעתר לבקשה לקבל חוות דעת לקביעת הנכות הרפואית בתחום הנוירוכירורגי לגבי התובעת.

2. לפיכך אני מורה על מינויו של **מיקי גידון, תמר 28, עומר,** כמומחה רפואי מטעם בית המשפט בתחום הנוירוכירורגי.

3. המומחה יקבע ממצאים לגבי מצבה הרפואי של התובעת בעקבות האירוע נשוא כתב התביעה, ובמיוחד יתייחס הוא לפרמטרים הבאים:

א. האם לוקה התובעת כיום בנכות, ואם כן, לאיזו תקופה ומהו שיעור הנכות.

ב. הקשר שבין האירוע לבין מצב התובעת נכון להיום.

ג. האם התובעת תהא זקוק לטיפולים רפואיים בעתיד, ואם כן, מהם סוגי הטיפולים, ומהי העלות המשוערת של טיפולים אלו לפי המחירים הנכונים להיום.

ד. האם יש לצפות לשיפור או להחמרה במצב התובעת בעתיד.

4. בעלי הדין רשאים להעביר למומחה כל מסמך רפואי שבידיהם, למעט חוות דעת מומחים. המומחה יציין בחוות הדעת אלו מסמכים היו בפניו לצורך מתן חוות הדעת.

5. בשלב זה תישא הנתבעת בשכר המומחה, וזה יילקח בחשבון הסכומים שיפסקו.

6. שכר המומחה לא יעלה על 5000 ₪ בתוספת מע"מ.

7. הנתבעת תשלם את שכר טרחת המומחה, ישירות למומחה ותגיש לבית המשפט אסמכתא לביצוע התשלום בתוך 14 ימים מהיום. המזכירות לא תוציא את כתב מינוי לפני המצאת האסמכתא לתשלום למומחה.

8. חוות הדעת תימסר לבית המשפט ולבעלי הדין ככל האפשר בתוך 60 יום ממועד הוצאת כתב המינוי.

9. בעלי הדין רשאים להפנות למומחה שאלות הבהרה בתוך 15 יום ממועד קבלת חוות הדעת והמומחה מתבקש להשיב בתוך 15 יום נוספים.

10. תחשיב נזק מטעם התובעת יוגש 60 יום לאחר קבלת חוות הדעת.

11. תחשיב נזק מטעם הנתבעת יוגש 30 יום לאחר מכן.

12. המזכירות תודיע.

לעיוני בתום המועד.

ניתנה היום, כ"ז ניסן תשע"ח, 12 אפריל 2018, בהעדר הצדדים.

