|  |  |
| --- | --- |
| **לפני כבוד הרשמת בכירה עידית קצבוי** | |
| **התובעים:** | **פלונית** |
| **נגד** | |
| **הנתבעים:** | **כלל חברה לביטוח בע"מ** |

|  |
| --- |
|  |

|  |
| --- |
| **החלטה** |

בפניי בקשה למינוי מומחה רפואי בתחום האורתופדיה, נוירולוגיה, פסיכיאטריה, פלסטיקה, א.א.ג, עיניים וכאב.

בתוקף סמכותי לפי תקנה 7 לתקנות פיצויים לנפגעי תאונות דרכים (מומחים), תשמ"ז – 1986 (להלן – "התקנות") ולאחר שעיינתי בטענות הצדדים ובמסמכים הרפואיים שצורפו, מצאתי בשלב זה ראשית ראייה לצורך במינוי מומחה בתחום **האורתופדיה, הא.א.ג והפסיכיאטריה**, עקב תאונת הדרכים מיום 15.10.14.

הבקשות למינוי מומחים ביתר התחומים תידונה לאחר קבלת חוות הדעת, ובמידת הצורך.

לפיכך, אני ממנה בזאת את **ד"ר גד ולן**  כמומחה רפואי מטעם בית המשפט בתחום האורתופדיה, את **ד"ר אלי קריצ'מן**  כמומחה בתחום הפסיכיאטריה ואת **פרופ' איתן יניב**  כמומחה בתחום הא.א.ג על מנת שיחוו דעה בדבר מצבה הרפואי של התובעת בגין תאונת הדרכים.

**המומחה בתחום האורתופדיה יחווה דעתו באשר לקיומה של נכות בתחום הכירורגיה הפלסטית ולחלופין יחווה דעתו באשר לצורך במינוי מומחה בתחום זה.**

בחוות דעתם מתבקשים המומחים להתייחס גם לשאלות הבאות:

1. האם נותרה לתובעת נכות זמנית או צמיתה כתוצאה מהתאונה, ואם כן, לאיזו תקופה, ומהו שיעור הנכות.

2. האם יש לצפות לשיפור או להחמרה במצבה בעתיד?

3. הקשר שבין התאונה לבין מצבה הרפואי של התובעת.

4. המגבלות התפקודיות של התובעת, אם בכלל, ובשים לב לעברה הרפואי של התובעת, לעבודתה ולמקצועה.

5. האם תהיה התובעת זקוקה לטיפולים רפואיים בעתיד, ואם כן - מהם סוגי הטיפולים, ומהי העלות המשוערת של הטיפולים האלה לפי המחירים הנכונים היום.

6. תקופות אי הכושר החלקי ו/או המלא של התובעת.

הצדדים ימציאו למומחים את כל המסמכים הרפואיים המותרים בהתאם להוראות תקנה 8 לתקנות, על פי המועדים הקבועים בה על מנת שיעיין בהם לצורך הכנת חוות הדעת, וימסרו עותק לצד שכנגד.

המומחים מתבקשים להגיש את חוות דעתם באופן ובמועד הקבועים בתקנה 15 לתקנות. כן מתבקשים המומחים לפרט בחוות דעתו את המסמכים הרפואיים אשר היו בפניהם במועד מתן חוות דעתם.

שכר טרחת המומחה בתחום הא.א.ג והאורתופדיה יעמוד על סך 4,500 ₪ בצירוף מע"מ. שכר טרחת המומחה בתחום הפסיכיאטריהיעמוד על סך 6,000 ₪ בצירוף מע"מ.

בשלב זה, הנתבעת תישא בתשלום שכר טרחת המומחה ובעלויות הבדיקות עפ"י תקנה 9 (א) לתקנות וזאת מבלי לפגוע בזכותה להעלות טענה בדבר השאלה על מי מהצדדים תוטלנה העלויות האמורות באופן סופי. ככל שתועלה טענה בעניין זה, תבחן הטענה בהמשך ההליכים בתיק.

המומחים יגישו לבית המשפט את חוות דעתם תוך שלושים ימים מיום שהגיעו לידיהם כל המסמכים ותוצאות הבדיקות שדרשו, ככל שדרשו, ולאחר ששכר טרחתם ישולם כאמור.

בנוסף, לאחר קבלת חוות דעת המומחים יגישו הצדדים תחשיבי נזק כדלקמן:

התובעת תגיש תחשיב נזק בתוך 30 יום מקבלת חוות הדעת.

הנתבעים יגישו תחשיב נזק בתוך 30 יום מקבלת תחשיב הנזק של התובעת.

לתחשיבי הנזק יצרפו הצדדים את כל המסמכים הרלוונטיים להערכת הנזק, לרבות חוות דעת אקטוארית (במידת הצורך).

**הצדדים יתייחסו בתחשיבים גם לשאלת החבות ויצרפו כל מסמך רלוונטי למחלוקת.**

**המזכירות תשלח החלטתי זו לב"כ הצדדים ולמומחים, ותדחה את התז"פ לעוד 6 חודשים.**

ניתנה היום, כ"ז ניסן תשע"ח, 12 אפריל 2018, בהעדר הצדדים.



ניתנה היום, כ"ז ניסן תשע"ח, 12 אפריל 2018, בהעדר הצדדים.

חתימה