|  |  |
| --- | --- |
| **לפני כבוד השופט עדי סומך** | |
| **התובעת:** | **הראל חברה לביטוח בע"מ** |
| **נגד** | |
| **הנתבעות:** | **1.אורטל הרץ**  **2.איי.די.איי. חברה לביטוח בע"מ** |

|  |
| --- |
| **פסק דין** |

הצדדים הסמיכו את בית המשפט לפסוק בתיק זה לפי סעיף 79א לחוק בתי המשפט [נוסח משולב], התשמ"ד-1984.

לאחר ששמעתי את עדי הצדדים במסגרת הדיון בפניי והתרשמתי מעדותם, עיינתי בכתבי הטענות ובמסמכים שהוצגו בפניי במעמד הדיון, ובכלל זה תמונת נזקי רכב התובעת, ובשים לב להסכמת הצדדים על דרך הפשרה - מכוח סמכותי האמורה, ראיתי מקום לקבוע כי דין התביעה להתקבל שכן עדיפה בעיניי עדות נהג התובעת על פני גרסת הנתבעות במקור. הוכח מעדות הנתבעת 1 כי להבדיל מהודעת הביטוח, כי היא בפיה גרסת לעניין אחריות נהג התובעת לתאונה. נהפוך הוא, הן עדותה והן התנהלותה לאחר המקרה, מוכיחות שהיא לקחה אחריות על התאונה כפי שנהג התובעת העיד על כך.

אשר על כן, אני מורה כי הנתבעות, באמצעות הנתבעת 2, ישלמו לתובעת את סך הנזק הישיר בגין התאונה ועלות שכ"ט שמאי מטעמה בסך 6,178 ₪, בצירוף הצמדה למדד מיום התשלום למבוטח, שכ"ט עו"ד ע"ס 1,500 ₪, אגרת בית משפט ששולמה בפתיחת התיק ושכר העד מטעם התובעת כפי שנפסק בדיון וזאת לתשלום בתוך 30 ימים מהיום.

ניתן בזאת פטור מתשלום מחצית השניה של האגרה.

ניתן היום, כ"ז ניסן תשע"ח, 12 אפריל 2018, בהעדר הצדדים.

