|  |  |  |  |
| --- | --- | --- | --- |
|  | | | **מספר בקשה: 4** |
| **בפני** | **כבוד השופטת רנה הירש** | | |
| **מבקשים** | | **אורה חן בן חור** | |
| **נגד** | | | |
| **משיבים** | | **1. אברהם בובליל**  **2. יסמין בובליל (גבאי)**  **3. יוסי בובליל** | |
|  | |  | |

|  |
| --- |
| **החלטה** |

1. **לעניין הנתבעת 2**: על פי הנחיות הדין, יש לבצע המצאה "ככל האפשר מבחינה מעשית לנמען גופו" (תקנה 477 לתקנות סדר הדין האזרחי, התשמ"ד – 1984. לכן, טרם יאשר בית המשפט המצאה בדרך של הדבקה (תקנה 499(א)(1) יש לבצע מאמץ ראוי לאתר את הנתבעת 2. על מנת לעמוד בתנאים שנקבעו, על המוסר לבצע שלושה ביקורים בשעות שונות של היממה, במועדים שאינם עוקבים, לצרף תצהיר לאימות הסיבה המונעת את המסירה בדרך המקובלת, לאימות מקום מגורי הנתבע וככל שניתן - גם תיעוד של ההדבקה.

יובהר, כי עובדת מגורי הנתבעת 2 במען בחודש אוגוסט 2016 אינה מעידה כי זה מקום מגוריה כיום.

ככל שלא יוגש כתב הגנה מטעם הנתבעת 2 בעקבות ההדבקה שבוצעה, יהיה צורך לבצע המצאה חוזרת כאמור לעיל.

2. **לעניין הנתבעים 1 ו-3**: בהתאם לסמכותי על פי הוראות סעיף 10 לתקנות שיפוט בתביעות קטנות (סדרי דין), התשל"ז- 1976, אני קובעת שבתיק זה אין מקום למתן פסק דין ללא שמיעת טיעונים. אדון בבקשה במועד הדיון שנקבע.

המזכירות תשלח החלטה זו לשני הצדדים.

ניתנה היום, כ"ז ניסן תשע"ח, 12 אפריל 2018, בהעדר הצדדים.

