|  |  |  |  |
| --- | --- | --- | --- |
| **בפני** | | **כב' השופט אריה נאמן** | |
| **בעניין:** | | **פקודת פשיטת הרגל [נוסח חדש], התש"ם-1980**  **להלן: "הפקודה"** |
| **בעניין:** | | **עספור אליאס, ת"ז 204724413**  **להלן: "החייב"** |
| **ובעניין:** | | **הכונס הרשמי מחוז חיפה**  **להלן: "הכונ"ר"** |
| **ובעניין:** | | **עו"ד אופיר דידי**  **להלן: "המנהל המיוחד"** |

|  |
| --- |
| **פסק דין** |

ביום 30.7.18 ניתן צו כינוס לחייב וצו התשלומים הועמד על 500 ₪, אשר מיום 1.7.17 הוגדל לסך של 1,500 ₪.

ביום 8.2.18 עתר המנהל המיוחד לביטול ההליך בשל מחדלי החייב כדלקמן:

**צובר פיגורים; לא הגיש אף לא דו"ח חודשי אחד; לא התייצב לחקירה למרות שנקבעו לו שני מועדים;**

בתגובתו מיום 4.3.18 הודה חייב כי לא הגיש דוחות חודשיים ועתר לפריסת חוב הפיגורים. בהחלטתי מאותו יום 4.3.18 דחיתי המבוקש (ראה שם המנומק) והתריתי בחייב כי במידה ולא יסלק פיגוריו עד ליום 10.4.18 אורה על ביטול ההליך.

ביום 8.4.18 שוב הגיש החייב בקשה נוספת להפחתת התשלום החודשי ופריסת חוב הפיגורים, ברם בעקבות אי התייחסותו לעניין הדוחות (האם לפחות הגיש הדוחות) והאם לפחות שילם התשלום השוטף לחודשים 3-4/18, הוריתי לחייב להבהיר האם אכן הגיש לפחות הדוחות ושילם צו התשלומים השוטף לחודשים 3-4/18, או אז אשקול לפרוס לו את חוב הפיגורים ברם אם יתברר כי לא הגיש הדוחות כראוי ו/או לא שילם צו התשלומים השוטף כי אז יבוטל ההליך בהתאם להחלטתי מיום 4.3.18.

היום הודיע לי המנהל המיוחד כי אכן החייב לא הגיש הדוחות – למעשה מתחילת ההליך, לא שילם צו התשלומים השוטף, לא סילק את חוב הפיגורים ולמעשה חוב הפיגורים **אף גדל** – ובכך למעשה השיב המנהל המיוחד לשאלתי את החייב בהחלטתי מיום 8.4.18.

יובהר כי מחדלי החייב שעה שהוא חוסה תחת צו הכינוס שניתן בעניינו מהווים התנהגות בחוסר תום לב, שעה שמחד גיסא נהנה החייב מהטבות הנובעות מצו הכינוס, ומאידך גיסא אינו מבצע הנדרש ממנו במסגרת הליך הפש"ר.

בנסיבות אלו, ובזיקה להתראות שניתנו בהחלטות מיום 4.3.18 ו-8.4.18, אין מנוס אלא למחוק את בקשתו העיקרית.

לפיכך אני מורה על מחיקת הבקשה לפשיטת רגל על כל השלכותיה.

בנסיבות אלה, ההגבלות שהושתו בצו הכינוס מבוטלות, וצו עיכוב יציאה מן הארץ יעמוד על כנו למשך 90 יום נוספים.

תנאי להגשת בקשה לביטול פסק דין זה הינו צירוף אישור מחלקת הפיקוח במשרדי הכונ"ר או אישור המנהל המיוחד בדבר סילוק **כל** מחדלי החייב בתוך 90 יום מהיום.

הגשת בקשה עיקרית חדשה תהא בהתאם להלכ' אלקצאצי (ע"א 8673/13 **גמיל אלקצאצי נ' כונס הנכסים הרשמי** [2.4.14]).

הוצאות ההליך ישולמו בהתאם לתקנות (הוצאות המנהל המיוחד בסך של 500 ₪ ישולמו בנוסף), ולחלופין, לפי הנחיות הכונ"ר לעניין תעריפים מינימאליים, לפי הגבוה מביניהן, והיתרה תועבר לנושים בכפוף לכל דין תקף.

פסק-דין זה ניתן בפועלי כרשם.

ניתן היום, כ"ז ניסן תשע"ח, 12 אפריל 2018, בהעדר הצדדים.

