|  |  |  |
| --- | --- | --- |
|  | |  |
|  | | |
| **התובע:** | **אברהם הררי** | |
| **נגד** | | |
| **הנתבעים:** | **1. בית חולים מאיר**  **3. שירותי בריאות כללית מס' תאגיד 589906114** | |
|  | | |

|  |
| --- |
| **החלטה** |

1. בהמשך להחלטתי מיום 25.2.18 אני ממנה בזאת את **ד"ר אנדרי זבורוב**  מרח' טרומפלדור 21/4 כפר סבא (טלפון: 050-5756351) כמומחה רפואי בתחום הפסיכיאריה בתיק זה.

2. המומחה יעיין במסמכים הרפואיים אשר יומצאו לו ע"י ב"כ בעלי הדין, יבדוק את התובע ויקבע ממצאים לגבי מצבו הרפואי בעקבות האירוע מיום 29.5.10 ובמיוחד יקבע:

א. האם לוקה התובע כיום בנכות, ואם כן, לאיזו תקופה ומהו שיעור הנכות?

מהן הנכויות הזמניות שיש לקבוע לתובע ולאילו תקופות?

ב. האם יש לצפות לשיפור או להחמרה במצבו בעתיד?

ג. מה הן המגבלות התפקודיות של התובע, אם בכלל.

ד. האם יהיה התובע זקוק לטיפולים רפואיים בעתיד, ואם כן, מה הם סוגי הטיפולים ומהי העלות המשוערת של הטיפולים האלה לפי המחירים הנכונים היום?

ה. המומחה יתייחס, בין היתר, לקשר שבין התאונה לבין מצב התובע נכון להיום.

3. ב"כ בעלי הדין ימציאו למומחה הרפואי את כל המסמכים הרפואיים המצויים תחת ידיהם והנוגעים לתובע מטעמם, לרבות חוות דעת רפואיות ומסמכי מל"ל, ככל שיש, וזאת בתוך 30 ימים מהיום.

העתק כל פניה אל המומחה יועבר במישרין לצד שכנגד.

4. בשכר טרחת המומחה בסך 6,500 ₪ בתוספת מע"מ, יישאו הצדדים בחלקים שווים בשלב זה עפ"י חשבונית שתומצא להם ע"י המומחה.

5. המומחה מתבקש ליתן חוו"ד בתוך 60 ימים מיום קבלת התיעוד הרפואי ורק לאחר ששכר טרחתו ישולם כאמור.

6. לתשומת לב המומחה, קבועה בתיק תזכורת ליום 11.6.18.

7. **המזכירות תודיע למומחה ולצדדים.**

ניתנה היום, כ"ו ניסן תשע"ח, 11 אפריל 2018, בהעדר הצדדים.

