**לפני:**

**כב' השופטת עידית איצקוביץ**

|  |  |
| --- | --- |
| **התובע:** | **איוון ירושנקו** |
| **-** | |
| **הנתבע:** | **המוסד לביטוח לאומי** |

**החלטה**

1. ביום 4.3.18 נתנה החלטה על ידי כב' השופטת טרכטינגוט אשר דחתה את הבקשות לתיקון ההחלטה. לכן, נותרה בעינה ההחלטה מיום 8.1.18 לפיה יש למנות מומחה רפואי מטעם בית הדין אשר יבהיר האם לאור הבדיקה המכרעת מיום 14.9.17 עומד התובע בתנאי הסף של סעיף 84א'(א)(2) לחוק הביטוח הלאומי (נוסח משולב) התשנ"ה-1995. כמו כן, התבקש המומחה, אם תשובתו חיובית, להשיב האם יש קשר סיבתי בין ליקוי השמיעה של התובע לבין עבודתו.

2. ביום 1.2.2018 נתתי החלטה על מינוי מומחה רפואי, ד"ר מ. ביזר.

3. ד"ר ביזר מצא אי התמאה בין החלקים השונים של הבדיקה מיום 14.9.17 ולכן, המליץ על ביצוע בדיקה נוספת "שבה שני חלקיה יתאימו וישלימו זה את זה" ולאחר מכן, ישיב המומחה לשאלות בית הדין.

4. במצב כפי שנוצר בתיק, אין מנוס אלא לקיים את המבוקש על ידי המומחה ולהפנות את התובע לבדיקת שמיעה נוספת, במכון מוסכם.

5. על ב"כ הנתבע להודיע לבית הדין היכן תבוצע הבדיקה, זאת עד ליום 25.4.17. אם לא תהיה התנגדות מנומקת מטעם התובע תוך 7 ימים, עליו יהיה לבצע את הבדיקה, שתוגש לבית הדין ותועבר לכב' המומחה ד"ר ביזר.

6. מעקב להגשת הבדיקה – 15.5.18.

**ניתנה היום, כ"ז ניסן תשע"ח, (12 אפריל 2018), בהעדר הצדדים ותישלח אליהם.**

