|  |  |  |
| --- | --- | --- |
| **לפניי** | **כבוד הרשמת הבכירה דליה אסטרייכר** | |
| **תובע** | | **תמיר מאירי** |
| **נגד** | | |
| **נתבע** | | **אליחי צור** |
|  | | |

|  |
| --- |
| **החלטה** |

1. בהמשך להחלטתי מיום 10.04.2018, הנני ממנה בזאת הגרפולוג ומומחה לזיהוי כתב יד מר יוסי דמתי מרח' חיים אורבך 24, רחובות טל' 052-4636691 כמומחה מכריע מטעם בית המשפט.

1. המומחה יתבקש לבדוק האם החתימה על המסמך שכותרתו "הסכם פירוק שותפות" מיום 27.5 שהוגש כנספח א' לכתב התביעה, היא חתימתו של הנתבע כטענת התובע או חתימה מזויפת כטענת הנתבע. מסמך המקור המצוי אצל התובע לטענתו יועבר למומחה.
2. המומחה יהיה רשאי לבקש ולקבל מהצדדים כל חומר שיידרש לו לרבות החתימות על כתבי הטענות בתיק זה כל מסמך אחר שידרשו אליו מטעם המומחה והצדדים ישתפו עמו פעולה.
3. למען הסר ספק יובהר כי הצדדים אינם רשאים לפנות למומחה בכל עניין שהוא – למעט העברת המסמכים כאמור– ואילו המומחה רשאי לפנות לכל אחד מהצדדים ולהבהיר עמו הטעון הבהרה לצורך מתן חוות הדעת ובלבד שיידע את הצד שכנגד.
4. חוות הדעת תומצא לתיק בית המשפט עם העתק לצדדים תוך 30 יום מהיום.
5. הצדדים יהיו רשאים להפנות למומחה 5 עד 6 שאלות הבהרה, באישור מראש מבית המשפט, וזאת תוך 7 ימים מיום קבלת חוות הדעת. המומחה ישיב לשאלות תוך 10 ימים מיום קבלת השאלות עם העתק לצדדים ולבית המשפט.
6. שכרו של המומחה ישולם בשלב זה בחלקים שווים על ידי הצדדים, אולם ההשתתפות הסופית תקבע על פי תוצאות הדיון.
7. קביעתו של המומחה מטעם בית המשפט בחוות דעתו באשר לחתימה וכתב היד תהא מכרעת.
8. אם קיימת מניעה כלשהי מצדו של המומחה לקיים אחר החלטת בית המשפט ו/או שיש לו היכרות מוקדמת עם מי מהצדדים, יודיע על כך לבית המשפט באופן מידי.
9. אנשי קשר

ב"כ התובע – עו"ד מירה רשף – טל' : 08-9364956

ב"כ הנתבע – עו"ד גלעד חיון – טל' : 08-8558735

1. המזכירות תשלח החלטה זו לצדדים ולמומחה.

ניתנה היום, כ"ז ניסן תשע"ח, 12 אפריל 2018, בהעדר הצדדים.

