**בעניין: חוק החברות, התשנ"ט – 1999**

**פקודת החברות [נוסח חדש], התשמ"ג – 1983**

**ובעניין: יורוקום תקשורת בע"מ**

**יורוקום תקשורת**

**ובעניין: יורוקום אחזקות (1979) בע"מ**

**יורוקום אחזקות**

**ובעניין: יורוקום נדל"ן בע"מ**

**יורוקום נדל"ן**

כולן ע"י ב"כ עוה"ד ליפא מאיר ושות', עורכי דין

**ובעניין: SHAYMA INVESTMENTS S.A**

**או כל תאגיד שיחליף אותה עד למועד ההשלמה שמר נתי סיידוף**

**ו/או עופר סיידוף ו/או תמיר כהן יחזיקו בהחזקה מהותית בו**

ע"י ב"כ עו"ד אמיר ברטוב, שמעונוב ושות'

**המשקיע**

**ובעניין: עו"ד אמנון לורך, עו"ד פנחס רובין ועו"ד אורי גאון**

**בתוקף תפקידם כמשקיעים ביורוקום תקשורת**

**המשקיפים ביורוקום תקשורת**

**ובעניין: עו"ד חגי אולמן, בתוקף תפקידו כמשקיף ביורוקום נדל"ן**

**המשקיף ביורוקום נדל"ן**

**ובעניין: בנק הפועלים בע"מ**

ע"י ב"כ עוה"ד גורניצקי ושות'

**בנק הפועלים**

**ובעניין: בנק דיסקונט לישראל בע"מ**

ע"י ב"כ עו"ד יגאל ארנון ושות'

**בנק דיסקונט**

**ובעניין: הבנק הבינלאומי הראשון לישראל בע"מ**

ע"י ב"כ עו"ד ב. לוינבוק ושות'

**הבנק הבינ"ל**

**ובעניין: בנק מזרחי טפחות בע"מ**

**בתפקידו כנציג המלווים ע"פ הסכם מימון מיום 4.12.14**

**בנק מזרחי טפחות**

**ובעניין: בנק לאומי לישראל בע"מ**

ע"י ב"כ עוה"ד ראב"ד, מגריזו בנקל ושות'

**בנק לאומי**

**ובעניין: בנק HSBC**

ע"י ב"כ עוה"ד וקלסר ברגמן ושות'

**HSBC**

**ובעניין: בזק החברה הישראלית לתקשורת בע"מ**

ע"י ב"כ עוה"ד מטרי, מאירי ושות'

**בזק**

**ובעניין: משרד התקשורת**

באמצעות פרקליטות מחוז תל-אביב (אזרחי)

**משרד התקשורת**

**ובעניין: רשות המיסים בישראל – אגף מס הכנסה**

ע"י ב"כ עוה"ד מזל רנצלר וג'ריאס פאנוס

**מס הכנסה**

**ובעניין: חלל תקשורת בע"מ**

ע"י ב"כ עוה"ד שבלת ושות'

**חלל תקשורת**

**ובעניין: 1. ב.ו.ב. מדף 13 בע"מ**

**2. אלקטרה השקעות (1998) בע"מ**

שניהם ע"י ב"כ ברקמן וקסלר בלום ושות'

**ישראל קנדה ואלקטרה**

**ובעניין: אריה בין**

ע"י ב"כ עוה"ד שטייף, עברון, סידס, בורוכוב ושות'

**בין**

**ובעניין: 1. צ.מ.ח. המרמן בע"מ**

**2. נווה חוף צדק על הים קורפ**

ע"י ב"כ עוה"ד שניצר גוטליב סאמט ושות'

**צד לפר"ק 37667-01-18**

**ובעניין: תומר אלוני**

**חנוך אלוני**

ע"י ב"כ עוה"ד י. וסטמן

**צד נוסף לפר"ק 37667-01-18**

**ובעניין: קבוצת הרכישה "היי טאואר גבעתיים"**

ע"י ב"כ עוה"ד גיל הירשמן ושות'

**קבוצת הרכישה**

**ובעניין: א.א. רובינשטיין נכסי דיור מוגן בע"מ**

ע"י ב"כ עוה"ד המבורגר עברון ושות'

**צד נוסף לפר"ק 37667-01-18**

**ולפר"ק 37612-01-18**

**ובעניין: ירדנה שמר**

ע"י ב"כ עוה"ד יריב שפרונג ואח'

**צד נוסף לפר"ק 37667-01-18**

**ולפר"ק 37612-01-18**

**ובעניין: גיל אמיד**

ע"י ב"כ עוה"ד רונן עדיני ואפי שאשא

**המבקש בתנ"ג 37867-03-15**

**ובעניין: כונס הנכסים הרשמי**

**הכנ"ר**

**החלטה**

1. **כללי**

מונחות לפני בקשות לאישור הסדר נושים בשלוש החברות שבכותרת הנמנות על קבוצת חברות "יורוקום" (להלן: **"החברות"**), וכקבוע בסעיף 350 לחוק החברות התשנ"ט-1999 (להלן: **"חוק החברות"**).

עסקינן בהסדר ביחס לכל אחת מהחברות אך בהינתן שחברת יורוקום תקשורת בע"מ (להלן: **"יורוקום תקשורת"**) מהווה את המרכיב המרכזי של החברות בקבוצת יורוקום נדרש הסדר גם בחברות האחרות.

ההסדר מושתת על הצעת המשקיע כהגדרתו בכותרת, שהינה חברה בבעלות של מר נתי סיידוף (להלן: **"המשקיע"**) אשר יזרים סך של 350 מיליון ₪ לקופת ההסדר. הוראות נוספות בהסדר הנושים הינן: ירוקום תקשורת תחזיק לאחר ההסדר בבעלות מלאה ובשליטה של נכסים מרכזיים בקבוצת החברות ובין אלה: מניות באינטרנט זהב, מניות בחברת חלל תקשורת, מניות בחברת אנלייט, בחלקה של חברת יורוקום נדל"ן בע"מ בפרוייקט הנדל"ן הידוע בשם "מידטאון". הוראות אחרות בהסדר הינן: חוב של יורוקום תקשורת לקופת ההסדר בסך של 323 מיליון ₪; המשקיע ירכוש מקונסורציום של נושי יורוקום נדל"ן בע"מ בניהול בנק מזרחי חלק מהחוב וחלקו האחר יפרע במועד נדחה; הזרמות המשקיע יעשו בדרך של מתן הלוואה ליורוקום תקשורת ותינתן למשקיע אופציה לקבלת שליטה בחברה שתהיה ניתנת למימוש לאחר קבלת היתר השליטה מהגורמים הרגולטוריים.

שלוש החברות כינסו אסיפות נושים כנדרש לפי סעיף 350 לחוק החברות. אסיפות הנושים של יורוקום תקשורת בע"מ ושל יורוקום אחזקות (1979) בע"מ, אישרו את ההסדר ברוב הדרוש.

אסיפות הנושים של יורוקום נדל"ן לא אישרו את ההסדר בכל אחת מאסיפות הסוג. חרף זאת, הוגשה הבקשה לאישור ההסדר לכל החברות. אדגיש שהבקשה הוגשה באישור ובהסכמת המשקיע וכמצויין בכותרת הבקשה.

בגוף הבקשה התייחסו החברות לתרחיש חילופי שכפוף להסכמת הבנקים והמשקיע למקרה שההסדר לא יאושר נוכח התנגדות הנושים של יורוקום נדל"ן וכמפורט בסעיפים 30-38 לבקשה.

2. הוריתי על הגשת התנגדויות לבקשה ואכן הוגשו: התנגדויות של נושי יורוקום נדל"ן; הנושה המובטח, קרי, בנק המזרחי בשם הקונסורציום; רשויות המס שהינו נושה בדין קדימה; חלק מהנושים הרגילים. לא ראיתי מקום להדרש להנמקות המתנגדים לצורך הכרעתי בבקשה זו ועניין זה ידון בהמשך במידת הצורך. עם זאת אציין שבנק המזרחי הגיש בקשה למימוש השעבודים (פר"ק 49825-12-17). בקשת המימוש קבועה לדיון ליום 22.4.18.

3. זה המקום לציין כי בנק הפועלים בע"מ הגיש בקשה לפירוק חברת יורוקום תקשורת (פר"ק 42633-12-17). במסגרת תיק הפירוק מיניתי את ב"כ בנק הפועלים, בנק דיסקונט ישראל בע"מ והבנק הבינלאומי הראשון לישראל בע"מ כמשקיפים לחברה (להלן: **"המשקיפים"**). בקשת הפירוק קבועה אף היא לדיון ליום 22.4.18.

4. סמוך לפני הדיון ביום 20.3.18 הודיע המשקיע שההצעה אינה עומדת ממספר טעמים ובין אלה שחל שינוי מהותי לרעה במדיניות הדיבידנדים של "בזק החברה הישראלית לתקשורת בע"מ" (להלן: **"בזק"**) כמו גם יכולת השליטה בבזק נפגעה מהותית בנוסף טען שהתנאים המתלים שבהצעתו לא התקיימו. משכך לגישתו על המשקיפים להשיב לו את הפקדון בסך 50 מיליון ₪ שהוא הפקיד בידיהם (להלן: **"הפקדון"**). החברה והבנקים כמו גם המשקיפים חלקו על עמדת המשקיע. להשקפתם הורע מצב החברות וכן של בזק, ולמצער באופן שמאיין את הצעת המשקיע, כי הצעתו מחייבת ועומדת בעינה.

5. ביום 20.3.18 התקיים דיון בבקשה במעמד הצדדים. בתום הדיון ולאחר שנערכו במהלכו הפסקות, ניתנה החלטתי שלפיה יש מקום לבחון היתכנות של מתווה הסדר אחר, זאת מבלי לגרוע מכל טענה של כל צד או להוות ויתור על כל טענה. המשך הדיון נקבע להיום.

6. לדאבוני לא עלה בידי הצדדים להגיע להסכמה בדבר מתווה חלופי במהלך התקופה שחלפה מאז הדיון הקודם. יתרה מזאת, בנק המזרחי טוען כי חלה הרעה בשווי הבטוחות שבידו מאז הדיון הקודם, ומשכך יש דחיפות בהעתרות לבקשתו למימוש השעבודים.

7. על הפרק שתי סוגיות שכרוכות אחת בשניה. האחת, היתכנות להסדר נושים חרף הקשיים שעל חלקם עמדתי לעיל והשניה, גורל הפקדון.

באשר להתכנות ההסדר; על פני הדברים דומה שלא ניתן לאשר הסדר נושים ביורוקום נדל"ן נוכח ההתנגדויות של נושיה. עם זאת, לא ניתן לשלול היתכנות לקבלת הסכמת הנושים של יורוקום נדל"ן ברוב הדרוש לפי סעיף 350 לחוק החברות וכפי שהדבר עלה מדברי ב"כ החברה, המשקיפים ואף של חלק מב"כ נושיה הרגילים של יורוקום נדל"ן. כל זאת, מבלי שיהיה בדברי אלה כדי לקבוע מסמרות. אציין בהקשר זה שנטען לפני שהיו מגעים מתקדמים עם גורמים בכירים ברשויות המס, לרבות על דעת המשקיע, וקיימת היתכנות להסדר גם עם נושה זה שהינו נושה בדין קדימה של יורוקום נדל"ן, לרבות באשר לחבויות מס בעתיד כתוצאה מההסדר. אמנם, ב"כ בנק מזרחי, שהינו נושה מובטח, עמד על התנגדותו והצביע על כך שלשיטתו יש צורך במימוש מהיר של השעבודים נוכח הנזק ההולך וגדל, אך לא ניתן לשלול שניתן יהיה להגיע להסכמה גם בקשר לחוב שמגיע לנושה זה במסגרת הסדר כולל.

באשר לגורל הפקדון; קיימות בסוגיה זו מחלוקות בין הצדדים, קרי, המשקיע מצד אחד והחברה והמשקיפים מצד שני. דומה שהכרעה בהקשר זה חייבת בירור ובמסגרתו שמיעת ראיות. בין היתר בסוגיות: שאלת התקיימות התנאים המתלים; השינוי המהותי לרעה שנטען בבזק, וככל שכך האם יש בו כדי לבסס את עמדת המשקיע; השלכת אישור או אי אישור ההסדר על הפקדון; חלוף המועדים שקבועים בהצעת המשקיע.

8. מתוך ראיה כוללת ובהמשך להחלטתי מיום 20.3.18 שבה הבהרתי שעדיף מסלול של הסדר, סבורני שיש לאפשר ארכה קצרה נוספת בטרם הכרעה בבקשות לאישור הסדרי הנושים, מתוך ציפיה שבמהלך התקופה ישכילו הצדדים להגיע להבנות שיסללו דרך להסדרי נושים, שהינם עדיפים על אלטרנטיבות אחרות. ער אני למכלול טענות הצדדים שאת חלקן ציינתי לעיל וסבורני שנכון יהיה שכל צד יגלה פתיחות שתאפשר הגעה להסדר. נסיון להגעה להסדר כאמור יעשה לא יאוחר מיום 22.4.18, מועד שבו קבועות לדיון הבקשות למימוש השעבודים ולפירוק חברת יורוקום תקשורת, שאם לא כן, אכריע בבקשות לגופן.

המזכירות תסרוק את ההחלטה בשלוש הבקשות שבכותרת.

המזכירות תשלח את ההחלטה לצדדים.

**ניתנה היום, כ"ו ניסן תשע"ח, 11 אפריל 2018, בהעדר הצדדים.**

