|  |  |  |  |
| --- | --- | --- | --- |
|  | | | **מספר בקשה:23** |
|  |  | | |
| **מבקשים** | | **1. מ.מ. בניה ושיפוץ שומרון בע"מ**  **2. מחמוד חליל חמאד**  **3. גיל חברה לבניה ויזמות בע"מ**  ע"י ב"כ עו"ד בשארי | |
| **נגד** | | | |
| **המשיבים** | | 1. אייל חנימוב  2. יוסף דנציגר 3. עמותת נופי - בניה קרני שומרון 4. עמותת בתבונה יתכונן מרדכי ישראל הנדסה ובניןבע"מ  ע"י ב"כ עו"ד **יואב קוק**  **5. מרדכי ישראל הנדסת בניין בע"מ**  ע"י ב"כ עו"ד **ארנון**  **6. יהונתן טוהר**  **7. י.ט. בניה טובה בשומרון בע"מ**  ע"י ב"כ עו"ד **לאור** | |
|  | | | |

|  |
| --- |
| **החלטה** |

בפני בקשת המבקשים לחייב המשיבים להשיב לידיהם את הכספים אותם מסרו לידיהם לשם יצירת ערבויות כספיות לפרויקט הבניה נשוא התביעה.

המדובר בסוגיה השנויה במחלוקת בין הצדדים, הן באשר לסכום הערבויות, הן באשר לשאלה מי מהמשיבים קיבל לידיו הכספים והאם הושבו הכספים למבקשים.

בהינתן האמור מחייבת בקשה זו בירור עובדתי ראייתי, אשר אינו יכול להתבצע בהליך של בקשה והבירור יעשה במהלך שמיעת הראיות בתיק.

ככל שהתגובות מגלות תשתית ראייתית חדשה שאינה תואמת את הנטען בכתב התביעה ישקול התובע הגשת בקשה לתקן תביעתו.

לצד כל האמור, בית המשפט חוזר וקורא לצדדים להגיע להסכמות המקדמות יישוב הסכסוך מחוץ לכותלי בית המשפט.

במקביל סבורה אני כי יש לקדם התיק לקראת שמיעת הראיות.

אשר על כן אני מורה כדלקמן:

1. הצדדים יגישו ראיותיהם בתצהירים כדלקמן:

א. התובעים עד לא יאוחר מיום 1.8.18

ב. הנתבעים עד לא יאוחר מיום 1.12.18.

2. בד בבד עם הגשת תצהירי העדויות יגישו הצדדים תיקי מוצגים, אשר בהם יכללו כל המסמכים שבדעת מגיש תיק המוצגים להסתמך עליהם במהלך המשפט.

הגשה גורפת של תיק המוצגים אין בה כדי לפגוע בטענה של מי מהצדדים לעניין קבילותו של מסמך כלשהו הכלול בתיק.

3. לא תורשה השמעת עדות שלא הוגשה בתצהיר, או הגשת מוצג שלא נכלל בתיק המוצגים, אלא ברשות בית המשפט, ולאחר הגשת בקשה כדין.

4. התיק יקבע לשמיעת הראיות למועדים הבאים 28.1.19 שעה 9:00 לכל היום

ליום 30.1.19 שעה 9:00 לכל היום.

וליום 4.2.19 שעה 9:00 לכל היום.

הצדדים יערכו בהתאם.

ניתנה היום, כ"ז ניסן תשע"ח, 12 אפריל 2018, בהעדר הצדדים.

