|  |  |  |
| --- | --- | --- |
| **בפני** | **כב' הרשם הבכיר צוריאל לרנר** | |
| **תובעת** | | **הפניקס חברה לביטוח בע"מ** |
| **נגד** | | |
| **נתבעים** | | **1.חדד שלומי**  **2.הראל חברה לביטוח בע"מ** |

|  |
| --- |
| **פסק דין** |

בפני תביעה כספית, על סך של 27,470 ₪, שעניינה נזקים שנגרמו כתוצאה מתאונת דרכים. בתום הדיון שהתקיים בפני, ובנסיבות, הסכימו הצדדים להכרעה על פי סעיף 79א(א) לחוק בתי המשפט, בלא נימוקים, ובהסתמך על כתבי הטענות, העדויות וחומר הראיות שהוגש.

בקליפת אגוז: כלי הרכב נפגעו בחלקיהם האחוריים בתוך מגרש חניה, בו חנו בזווית ישרה זה לזה. כל אחד מהנהגים טוען שהיה בעמידה ומשנהו הוא שנסע אחורנית (אך רק נהג הנתבעים טוען שטרם החל לנסוע, בעוד רכבו מצולם כשמחציתו מחוץ למקום החניה, ובהטיה).

לאחר ששמעתי את העדויות, ולאחר שעיינתי במוצגים ובכתבי הטענות, לרבות רכיבי הנזק השונים, הנני קובע שיהיה זה נכון וצודק לחייב את הנתבעות לשלם לתובעת סך כולל של 27,470 ₪, וכן את אגרת התביעה בסך 374 ₪, כשסכומים אלה נושאים הפרשי הצמדה למדד וריבית כדין מיום הגשת התביעה ועד היום; וכן את שכר העד בסך 600 ₪ ושכ"ט עו"ד בסך 4,821 ₪. כל הסכומים האמורים ישולמו תוך 30 יום מהיום, אחרת יצברו הפרשי הצמדה למדד וריבית כדין מהיום ועד לתשלום בפועל.

ניתן היום, כ"ג ניסן תשע"ח, 08 אפריל 2018, בהעדר הצדדים.

