|  |  |
| --- | --- |
| **בפני כבוד השופטת סיגלית מצא** | |
| **התובעת בתא"מ 24848-02-17 והנתבעת בתא"מ 21710-05-17:  הנתבעת בתא"מ 21710-05-17:** | | **איילון חברה לביטוח בע"מ, ח.פ. 520042169    כהן בן גיגי רחל, ת.ז. 014873798 על-ידי ב"כ עו"ד יצחק לוזון ואח'** | |
| **נגד** | | | |
| **הנתבעת בתא"מ 24848-02-17 והתובעת בתא"מ 21710-05-17:  הנתבע בתא"מ בתא"מ 24848-02-17:** | | **מגדל חברה לביטוח בע"מ, ח.פ. 520004896    סטניסלב פרידמן, ת.ז. 307222497 על-ידי ב"כ עו"ד אמיר רוזנברג ואח'** | |

|  |
| --- |
| **פסק דין** |

1. בפניי שתי תביעות שהוגשו בגין תאונת דרכים שאירעה ביום 4.10.2015 בעפולה.

הרכבים אשר היו מעורבים בתאונה מבוטחים על-ידי התובעות בשתי התיקים. התובעת בתא"מ 24848-02-17 והנתבעת בתא"מ 21710-05-17 (להלן: "איילון") הנה מבטחת רכב מסוג טויוטה, מ.ר. 7569366. הנתבעת בתא"מ 24848-02-17 והתובעת בתא"מ 21710-05-17 (להלן: "מגדל") הנה מבטחת רכב מסוג דייהטסו סיריון, מ.ר. 2501850.

2. לטענת הנהגת ברכב המבוטח על-ידי איילון ישבה ברכבה, אשר היה באותה עת בחניה במקביל למדרכה, כאשר הרכב המבוטח על-ידי מגדל סטה ממסלול נסיעתו ופגע ברכבה.

לטענת הנהג ברכב המבוטח על-ידי מגדל, החלה נהגת הרכב המבוטח על-ידי איילון לצאת מהחניה, תוך סטייה פתאומית למסלול נסיעתו, ולפיכך פגע ברכבה.

3. ביום 10.4.2018 נשמעו הנהגים והעדים מטעמם. מטעם כל אחד מהנהגים העיד עד נוסף, אשר היה ברכב במועד התאונה. כן הוצגו תמונות של הרכבים.

הצדדים נתנו הסכמתם כי פסק הדין יינתן לפי סעיף 79א' לחוק בתי המשפט (נוסח משולב), התשמ"ד-1984.

4. לאחר שעיינתי בעדויות ובתמונות שהוגשו ושקלתי את טענות הצדדים, אני קובעת כי נהגת איילון נושאת באחריות בשיעור 70% לאירוע התאונה, ונהג מגדל אחראי בשיעור 30% לאירוע התאונה.

5. משכך, אני מורה כדלקמן:

א. איילון תשלם למגדל 6,387 ₪. כן תשלם איילון למגדל הוצאותיה (שכר בטלתו של העד מטעם מגדל בסך 350 ₪ ומחצית ראשונה של אגרת בית המשפט בסך 374 ₪) ושכר טרחת עו"ד בסכום כולל של 1,800 ₪.

ב. מגדל תשלם לאיילון 2,790 ₪. כן תשלם מגדל לאיילון הוצאותיה (שכר בטלתה של העדה מטעם איילון בסך 350 ₪ ומחצית ראשונה של אגרת בית המשפט בסך 374 ₪) ושכר טרחת עו"ד בסכום כולל של 1,800 ₪.

ג. הסכומים ישולמו תוך שלושים יום מהיום, שאם לא כן יישאו הפרשי הצמדה וריבית כחוק.

6. אני מורה על פטור / החזר מחצית שנייה של אגרת בית המשפט.

ניתן היום, כ"ו ניסן תשע"ח, 11 אפריל 2018, בהעדר הצדדים.

