|  |  |  |
| --- | --- | --- |
| **בפני** | **כב' השופט אריה נאמן** | |
| **בעניין:** | | **פקודת פשיטת הרגל [נוסח חדש], התש"ם-1980**  **להלן: "הפקודה"** |
| **בעניין:** | | **טפלא סוהיר, ת"ז 27508589**  **להלן: "החייבת"** |
| **ובעניין:** | | **הכונס הרשמי מחוז חיפה**  **להלן: "הכונ"ר"** |
| **ובעניין:** | | **עו"ד רועי זאבי**  **להלן: "המנהל המיוחד"** |

|  |
| --- |
| **פסק דין** |

לדיון אשר התקיים ביום 18.2.18 התייצבה החייבת עם מחדלים רבים, חוב פיגורים וכן אי הגשת דו"חות ומסמכים. בהחלטתי בדיון ציינתי כי למעשה מן הדין היה להורות על ביטול ההליך, שכן החייבת לא שיתפה פעולה עם בעלי התפקיד. עוד ציינתי כי בכפוף להצהרת החייבת כי החל ממועד הדיון ואילך היא תקפיד שבעתיים על חובותיה בהליך, לפנים משורת הדין אפשרתי לחייבת לסלק פיגוריה תוך 45 ימים בד בבד עם הסרת יתר מחדליה.

מהודעת המנהל המיוחד מהיום עולה כי עד היום החייבת לא טרחה להסיר מחדליה וזאת חרף החלטתי לעיל. חייבת שלא משכילה לנצל אף הזדמנויות אשר ניתנות לה לפנים משורת הדין- אין לה מקום בהליך.

בנסיבות אלו, ובזיקה להתראה שניתנה בהחלטה לעיל, אין לי אלא לראות את החייבת כמי שוויתרה על הצורך בהמשך ההליך, ועל כן אין מנוס אלא למחוק את בקשתה העיקרית.

יובהר כי מחדלי החייבת שעה שהיא חוסה תחת צו הכינוס שניתן בעניינה מהווים התנהגות בחוסר תום לב, שעה שמחד גיסא נהנית החייבת מהטבות הנובעות מצו הכינוס, ומאידך גיסא איננה מבצעת הנדרש ממנה במסגרת הליך הפש"ר.

לפיכך אני מורה על מחיקת הבקשה לפשיטת רגל על כל השלכותיה.

בנסיבות אלה, ההגבלות שהושתו בצו הכינוס מבוטלות, וצו עיכוב יציאה מן הארץ יעמוד על כנו למשך 90 יום נוספים.

**הדיון הקבוע ליום 24.10.18 , שעה – מבוטל.**

תנאי להגשת בקשה לביטול פסק דין זה הינו צירוף אישור מחלקת הפיקוח במשרדי הכונ"ר או אישור המנהל המיוחד בדבר סילוק מחדלי החייבת בתוך 90 יום מהיום.

הגשת בקשה עיקרית חדשה תהא בהתאם להלכ' אלקצאצי (ע"א 8673/13 **גמיל אלקצאצי נ' כונס הנכסים הרשמי** [2.4.14]).

הוצאות ההליך ישולמו בהתאם לתקנות (הוצאות המנהל המיוחד בסך של 500 ₪ ישולמו בנוסף), ולחלופין, לפי הנחיות הכונ"ר לעניין תעריפים מינימאליים, לפי הגבוה מביניהן, והיתרה תועבר לנושים בכפוף לכל דין תקף.

פסק-דין זה ניתן בפועלי כרשם.

ניתן היום, כ"ו ניסן תשע"ח, 11 אפריל 2018, בהעדר הצדדים.

