|  |  |  |
| --- | --- | --- |
| **בפני** | **כבוד הרשם בכיר יעקב סולומון** | |
| **תובעים** | | **פלוני** |
| **נגד** | | |
| **נתבעים** | | **1. אסיל חברה לבנין ופתוח בע"מ**  **2. ביטוח חקלאי- אגודה שיתופית מרכזית בע"מ** |

|  |
| --- |
| **החלטה** |

1. ניתן בזאת צו גילוי מסמכים הדדי, אשר יקוים תוך 30 ימים מיום המצאת החלטה זו.

2. צד המבקש להפנות שאלון לבעל הדין שכנגד יעשה זאת תוך 30 ימים מהיום.

3. התובע ימציא לנתבע כתב ויתור על סודיות רפואית חתום כדין המופנה, בין היתר, לב"כ הצד שכנגד, תוך 30 ימים מיום המצאת החלטה זו, עם העתק ישירות לבית המשפט, שאם לא כן, תימחק התביעה ללא התראה נוספת.

4. בקשות בעניינים מקדמיים יוגשו תוך 90 ימים מיום המצאת החלטה זו, שאם לא כן, ייראו הצדדים כמי שהשלימו הליכים מקדמיים.

5. **התובע טוען לנכות צמיתה**, אך לא צירף לתביעתו חוות דעת רפואית מטעמו. התובע יגיש חוות דעת רפואית מטעמו לעניין נכותו הצמיתה תוך **30** ימים מהיום, **שאם לא כן, תמחק התביעה מחמת חוסר מעש וללא התראה נוספת.**

**6.** תוגש חוות דעת רפואית נגדית תוך **90** ימים מיום הגשת חוות דעת רפואית מטעם התובע, או הגשת כתב ויתור על סודיות רפואית, לפי המאוחר, שאם לא כן, ייראה הנתבע כמי שהסכים לקביעת המומחה מטעם התובע.

7. צד שאינו מקיים אחר החלטה זו צפוי לחיוב בהוצאות לצד שכנגד ולאוצר המדינה, וכן למחיקת כתב טענותיו על כל המשתמע.

8. ימי הפגרה יבואו במניין הימים.

9. **המזכירות תמציא החלטה זו לצדדים**.

(בהחלטה זו, לשון יחיד, לרבות רבים, לשון זכר לרבות נקבה).

למעקב מזכירות בתאריך  17.5.18.

ניתנה היום, כ"ז ניסן תשע"ח, 12 אפריל 2018, בהעדר הצדדים.

