|  |  |
| --- | --- |
| **לפני כבוד השופט משה תדמור-ברנשטיין** | |
| **התובעת:** | **פלונית**  **ע"י בא-כוחה עו"ד ניסן גיצה ואח'** |
| **נגד** | |
| **הנתבעות:** | **1. עירית נתניה ע"י בא-כוחה עו"ד צבי רוטמן ואח'**  **2. מי נתניה  ע"י בא-כוחה עו"ד אהוד שטיין ואח'** |

|  |
| --- |
| **החלטה** |

1. נוכח הפערים בין חוות הדעת שהוגשו מטעם הצדדים בתחום הרפואי של **כירורגית פה ולסת**, ולנוכח עמדת הצדדים בענין, שקלתי ומצאתי למנות מומחה מטעם בית המשפט למתן חוות דעת רפואית בנדון בתחום זה. אני ממנה בזאת את **ד"ר רן יהלום** כמומחה רפואי בתחום **כירורגית פה ולסת,** למתן חוות דעת רפואית בעניינה של התובעת - **בתחומו**.

המומחה יעיין במסמכים הרפואיים אשר יומצאו לו מאת באי-כוח בעלי-הדין, יבדוק את התובעת ויקבע ממצאים באשר למצבה הרפואי –**בתחומו** (בלבד) - בעקבות התאונה מיום 11.11.14, נושא התביעה (להלן: **"התאונה"**), ובמיוחד יקבע:

א) האם התובעת לוקה כיום בנכות בעקבות התאונה וכתוצאה ממנה, ואם כן, לאיזו תקופה ומהו שיעור הנכות.

ב) מהן הנכויות הזמניות שיש לקבוע לתובעת בגין התאונה, ולאילו תקופות.

ג) האם יש לצפות לשיפור או להחמרה במצבה בעתיד.

ד) מהן המגבלות התפקדויות של התובעת, אם בכלל, ובמיוחד בשים לב לעבודתה ולמקצועה.

ה) האם תהיה התובעת זקוקה לטיפולים רפואיים בעתיד - בגין התאונה, ואם כן, מהם סוגי הטיפולים להם תזדקק.

2. הצדדים ימציאו למומחה הרפואי את המסמכים הרפואיים המצויים בידיהם והנוגעים לתובתע בתוך 30 יום מהיום. הצדדים רשאים להמציא למומחה את חווֹת הדעת הרפואיות מטעמם. העתק כל פנייה אל המומחה יועבר במישרין לצדֿ ֿשכנגד.

3. בשכר טרחת המומחה, **בסך 4,500 ₪** בצירוף מע"מ, יישאו, בשלב זה, הצדדים בחלקים שווים (התובעת – שליש, הנתבעת 1 – שליש, והנתבעת 2 – שליש), על פי חשבונית שימציא להם המומחה.

4. המומחה מתבקש ליתן חוות דעתו תוך 45 יום, ורק לאחר ששכר טרחתו ישולם כאמור.

5. באי-כוח הצדדים ימציאו העתק החלטה זו למומחה.

6. עם קבלת חוות דעת המומחה, יגישו הצדדים תחשיבי נזק: התובעת - בתוך 30 יום מקבלת חוות הדעת, והנתבעות – במקביל בתוך 30 יום לאחר קבלת תחשיב התובע. בתום הגשת התחשיבים אני מתיר להשלים תגובה למי מהתחשיבים – בתוך 14 יום. הצדדים יצרפו לתחשיבים את כל המסמכים הרלוונטיים.

7. למען הזהירות, אני רושם לפני, כי - בשלב זה, בו טרם ניתנה הסכמת הצדדים למינוי מומחה רפואי מטעם בית המשפט בנדון, חוות דעת רפואית שהוגשה מטעם מי מהצדדים בנדון, תמשיך להוות ראיה מטעמו בתיק זה.

**8. לעיוני ביום 2.7.18.**

**המזכירות תשלח העתק ההחלטה לצדדים.**

ניתנה היום, כ"ו ניסן תשע"ח, 11 אפריל 2018, בהעדר הצדדים.

