|  |  |  |
| --- | --- | --- |
| **בפני** | **כבוד השופט יוסי ברכיה** | |
| **התובעת:** | | **פלונית** |
| **נגד** | | |
| **הנתבעות:** | | **1. איילון חברה לביטוח בע"מ**  **2. תפארת צילה קלימובסקי** |

|  |
| --- |
| **החלטה** |

1. אני ממנה בזאת את **ד"ר איתי שמואל** כמומחה רפואי בתחום האורתופדי. המומחה יעיין במסמכים הרפואיים אשר יומצאו לו ע"י ב"כ בעלי הדין, יבדוק את התובעת ויקבע ממצאים לגבי מצבה הרפואי בעקבות התאונה מיום 4.5.14 ובמיוחד יקבע:

א. האם לוקה התובעת כיום בנכות, ואם כן – לאיזו תקופה ומהו שיעור הנכות.

מהן הנכויות הזמניות שיש לקבוע לתובעת ולאילו תקופות.

ב. האם יש לצפות לשיפור או להחמרה במצבה בעתיד.

ג. מהן המגבלות התפקודיות של התובעת, אם בכלל, ובמיוחד בשים לב לעבודתה ולמקצועה.

ד. האם תהיה התובעת זקוקה לטיפולים רפואיים בעתיד, ואם כן – מהם סוגי הטיפולים ומהי העלות המשוערת של הטיפולים האלה לפי המחירים הנכונים להיום.

ה. המומחה יתייחס, בין השאר, לקשר שבין התאונה לבין מצב התובעת נכון להיום.

ו. תשומת לב המומחה כי בתיק זה מונה מומחה נוסף בתחום הפסיכיאטריה.

1. ב"כ בעלי הדין ימציאו למומחה הרפואי את כל המסמכים הרפואיים המצויים תחת ידיהם והנוגעים לתובעת, בתוך 30 ימים מהיום.
2. בשכר טרחת המומחה תישאנה, הנתבעות באמצעות הנתבעת 1. שכרו של המומחה לא יעלה על **4,500 ₪ בתוספת מע"מ**.
3. המומחה מתבקש ליתן חוות דעתו תוך 60 יום, ורק לאחר ששכר טרחתו ישולם, כאמור.
4. ב"כ התובעת ימציא העתק החלטתי למומחה.
5. ככל שלא יסתיים התיק בהסדר בין הצדדים, התובעת תגיש תחשיב נזק אליו היא תצרף את כל האסמכתאות שברצונה להסתמך עליהן, עד ליום 10.7.18. הנתבעות יגישו את תחשיב הנזק מטעמן לרבות אסמכתאות עד ליום 10.8.18.
6. התיק יובא לעיוני למשלוח הצעה ליום 16.8.18.

ניתנה היום, כ"ה ניסן תשע"ח, 10 אפריל 2018, בהעדר הצדדים.

