|  |  |  |
| --- | --- | --- |
| **בפני** | **כבוד הרשם הבכיר ראמי נאסר** | |
| **תובעת** | | **נורה עזאם** |
| **נגד** | | |
| **נתבעת** | | **סיראג' כיוף** |
|  | | |

|  |
| --- |
| **החלטה** |

1. התיק הובא בפני על ידי המזכירות בעקבות הגשת כתבי טענות מטעם שני הצדדים.
2. מאחר ועסקינן בתובענה המתנהלת **בסדר דין מהיר בהתאם לפרק ט"ז 1 לתקנות סדר הדין האזרחי, התשמ"ד-1984** (להלן: **"התקנות"**), כאשר הדגש הוא על קיצור זמן ההתדיינות, אני מורה כדלקמן:
   1. התובעת תמציא לבית המשפט ולצד השני בתוך 45 יום מהיום תצהירי עדות ראשית על פי תקנה 214 ט'.
   2. הנתבעת תמציא לבית המשפט ולצד השני  בתוך 90 יום מהיום תצהירי עדות ראשית על פי תקנה 214 ט'.
   3. לתצהירי העדות יצורפו המסמכים שעליהם מסתמך העד בתצהירו; לא היה המסמך מצוי ברשות המצהיר, יציין בתצהיר בידי מי, למיטב ידיעתו, הוא מצוי. תצהיר עדות שלא יוגש במועד, לא יוגש אלא ברשות בית המשפט.
   4. **אני קובע ישיבה מקדמית בתיק ליום 06.09.2018 בשעה 10:45**.
   5. **בעלי הדין יתייצבו אישית לישיבה זו**. במקרה שאחד הצדדים הנו תאגיד, יתייצב נציג מוסמך מטעמו, המכיר את עובדות המקרה ומוסמך לסיים את התיק.
   6. בקשות ביניים על פי תקנה 214 י"ג תוגשנה עד ולא יאוחר משלושים יום לפני המועד שנקבע לדיון, בצירוף העתק מלא לצד שכנגד.
3. בשים לב לטענות הצדדים ולסכום התביעה, מומלץ לצדדים לנסות ולהגיע להסכמות רבות ככל הניתן שכן ניהול הליך משפטי עולה ממון רב וזמן שיפוטי יקר. הכבדה וסרבול הדיון שלא לעניין יתורגמו להוצאות שיוטלו על מי מהצדדים. **הצדדים רשאים להודיע על הסכמה לדיון על דרך הפשרה לפי סעיף 79א.**
4. כל מסמך ו/או בקשה אשר תוגש לבית המשפט תועבר  במישרין ובו זמנית לצד שכנגד.
5. **המזכירות תמציא העתק ההחלטה לצדדים ותזמנם לדיון שנקבע**.

ניתנה היום, כ"ו ניסן תשע"ח, 11 אפריל 2018, בהעדר הצדדים.

