|  |  |  |
| --- | --- | --- |
| **בפני** | **כב' הרשם הבכיר אורן כרמלי** | |
| **תובעת/נתבעת שכנגד** | | **אלדן תחבורה בע"מ** |
| **נגד** | | |
| **נתבע/תובע שכנגד** | | **נתניאל יחזקאל** |

|  |
| --- |
| **פסק דין** |

מתוקף סמכותי לפי סע' 79א לחוק בתי המשפט (נוסח משולב), תשמ"ד – 1984, לאחר שהובאו בפניי העדויות והראיות, ובכלל זה עיינתי בכתבי הטענות, תמונות הכביש ותמונות הנזק ושמעתי העדים מטעם הצדדים, אני מורה על קבלת התביעה העיקרית ודחיית התביעה שכנגד.

בהתאם לגירסתו של הנתבע רכב התובעת היה בהטייה ימינה לכיוון החניה בעת שקרתה התאונה. לו היתה מתקבלת הגירסה הנזק ברכב התובעת בעקבות השפשוף עם רכב הנתבע היה בחלק האחורי של הפגוש בלבד. ואולם, בהתאם לתמונת הנזק ברכב התובעת, הנזק הוא גם בדופן שמאל של הפגוש, באופן שעולה בקנה אחד עם הגירסה של נהגת התובעת שהרכב היה מיושר בנתיב, ללא קשר לכניסה לחנייה.

אשר על כן בתביעה העיקרית אני מחייב את הנתבע לשלם לתובעת 3,960 ₪ בתוספת אגרת בית משפט (374 ₪), שכר העדה (400 ₪) ושכ"ט עו"ד בסך של 1,200 ₪.

התביעה שכנגד נדחית ללא צו להוצאות.

ניתן היום, כ"ד ניסן תשע"ח, 09 אפריל 2018, בהעדר הצדדים.

