**לפני: כב' השופט יוחנן כהן**

|  |  |
| --- | --- |
| **התובע:** | **פאדי אבו עמרה, (ת.ז.-318944170)**  **ע"י ב"כ: עו"ד דפנה אברמוב** |
| **-** | |
| **הנתבע:** | **המוסד לביטוח לאומי, (גופים על פי דין-513436494)**  **ע"י ב"כ: עו"ד ילנה צ'וקלר** |

**החלטה**

1. המומחה הרפואי, ד"ר עידו ציון (להלן: "**המומחה**"), מתבקש להשיב על שאלות ההבהרה בקשר לחוות הדעת (שניתנה כמענה לשאלות הבהרה מיום 15.1.18 ונתקבלה לתיק בית הדין בתאריך 6.2.18), כלהלן:
2. הינך מופנה למאמר""The EANM practice guidelines for bone scintigraphy **(מסומן א'**), בשים לב לעמוד 1724 למטה ועמוד 1725 ואילך; וכן לאמור בפרק 39 מתוך הטקסטבוק של קמבל **(מסומן ב').**

**בהתאם לכך, אנא השב האם לאור הספרות שהובאה, תסכים לקביעה שתוצאה תקינה של מיפוי עצמות אינה הוכחה לכך שאין בלטי דיסק בגב?**

1. בתשובותיך לשאלות ההבהרה קבעת כי "כאב עמוד שדרה מותני וממצאי הסיטי מתועדים לראשונה החל 1.2017 דר' בלושיצקי מעל שנה מהתאונה ואין קשר בינם לבין האירוע" (בעמ' 3), ואח"כ הוספת כי "אין כל קשר בין תלונות בגב התחתון וממצאי סיטי בעמ"ש מותני, אשר הינם מעל 13 חודש מהאירוע, לבין החבלה במועד האירוע בגב העליון..."**.**

בשים לב למסמך הרפואי מיום 5.1.16, ביקור אצל דר' ירון סרוסי (**מסומן ג'**), ולמסמך הרפואי מיום 11.4.16, בדיקה אצל דר' יורי ממונוב (**מסומן ד'**), שהינם כחודש וחצי ממועד התאונה ולא מעל שנה – אנא השב, **האם מסקנתך תשתנה לגבי הקשר הסיבתי בין התאונה לבין פגימות הגב של התובע? אנא נמק.**

**כמו כן, אנא השב האם הינך מסכים לכך שכאבי הגב התחתון של התובע יכולים היו להיות ממוסכים עקב כאבים ממוקדים אחרים מפגימת החזה (אשר הוכרה על ידי המל"ל)?**

1. הינף מופנה למאמר "Prevalence of lumbar disc herniation in adolescent males in seoul, korea: prevalence of adolescent LDH in", המתייחס לסבירות הופעתם של בלטים במתבגרים זכרים. (**מסומן ה'**).

**לאור התוצאות המוצגות במאמר זה, האם סביר להניח שבהיעדר אירוע נוסף אחרי התאונה, הסיבה המסתברת לפגיעת התובע בגב התחתון היא החבלה היחידה המשמעותית שאירעה לו?**

1. המומחה ישיב על השאלות האמורות עד לתאריך 13.5.18.
2. המזכירות תדאג לצרף את הנספחים להחלטה זו ולהעבירם למומחה.
3. לעיון – 14.5.18.

**ניתנה היום, כ"ז ניסן תשע"ח, (12 אפריל 2018), בהעדר הצדדים ותישלח אליהם.**

