**12 אפריל 2018**

**לפני: כב' השופט נוהאד חסן**

|  |  |
| --- | --- |
| **התובע:** | **אנדריי גרידנב, ת.ז. 3047266706**  ע"י ב"כ: עו"ד מאור לאליאן |
| **-** | |
| **הנתבעים:** | **1. ד.ש. אסתטיק דנט בע"מ, ח.פ. 514535681**  **2. שקלובסקי דוד**  שד' ההסתדרות 211, חיפה |

**החלטה**

1. דיון מוקדם מורחב, בנוכחות בעלי הדין ונציגיהם המוסמכים, יתקיים בפניי **ביום 21.2.19 בשעה 12:00.**
2. ב"כ התובע יעביר לנתבעים העתק מכתב-התביעה על נספחיו בצירוף החלטתי זו, במסירה אישית, תוך 10 יום מהיום, וימציא למזכירות בית-הדין העתק אישור המסירה עד לאותו מועד.
3. הנתבעים יגישו כתב-הגנה מטעמם, בתוך 30 ימים מקבלת כתב-התביעה, עם העתק ישירות לב"כ התובע.
4. תשומת לב הנתבעים לאמור בתקנה 29(א) לתקנות בית הדין לעבודה (סדרי דין), תשנ"ב-1991, ואשר לפיה: "כתב ההגנה יכלול תגובה לכל טענה שנתעוררה בכתב התביעה, ולא די בהכחשה סתמית אלא צריך המגיש להרצות טענתו במפורש".
5. באם לא יוגש כתב-הגנה מטעם הנתבעים, תוך פרק הזמן שנקבע, יהיה בית הדין רשאי ליתן פסק-דין על יסוד כתב-התביעה בלבד ובכפוף לבקשה שתוגש מטעם התובע.
6. בעלי הדין ישלימו ביניהם את כל ההליכים המקדמיים, לרבות גילוי ועיון במסמכים, באופן הדדי, **וזאת יעשו בתצהירים ערוכים כדין**, **עד ליום 9.9.18.**
7. ימי פגרה **יובאו** במניין הימים לצורך החלטתי זו.
8. **לעיון ביום 16.9.18.**

**ניתנה היום, כ"ז ניסן תשע"ח, (12 אפריל 2018), בהעדר הצדדים ותישלח אליהם.**

