|  |  |  |
| --- | --- | --- |
| **בפני** | **כבוד הרשם בכיר נדים מורני** | |
| **תובע** | | **אלי בן שושן** |
| **נגד** | | |
| **נתבע** | | **ציון שושן** |
|  | |  |

|  |
| --- |
| **פסק דין** |

1. הנתבע רכש מאביו המנוח של התובע חנות הנמצאת ברחוב ז'בוטינסקי 21 בעכו וזאת עוד בשנת 1981 (להלן: "החנות").

2. התובע הינו היורש היחידי של אביו המנוח.

3. הנתבע מתגורר בחו"ל מזה שנים וענייניו בארץ מנוהלים ע"י אחיו מר משה שושן עפ"י יפוי כח כללי שהעתק ממנו צורף לכתב התביעה.

4. ביום 28/10/15 רשות מקרקעי ישראל הגיש כנגד אבי התובע המנוח תביעה כספית ע"ס 21,377 ₪ עבור דמי חכירה בגין הנכס שלא שולמו (תיק 42779-09-15).

5. התובע שכר שירותיו של עו"ד על מנת להתגונן בתביעה הנ"ל, דבר אשר עלה לו סך 17,095 ₪.

התביעה שהוגשה ע"י רשות מקרקעי ישראל נמחקה והמדינה חויבה לשלם לתובע הוצאות משפט בסך 4,595 ₪.

6. התובע הגיש תביעה קטנה כנגד הנתבע בתיק זה ע"ס 28,945 ₪.

7. כתב התביעה הומצא לאחיו של הנתבע להיותו מיופה כח שלו.

8. הנתבע לא הגיש כתב הגנה ולא התייצב לדיון שנקבע ליום 10/4/18.

9. בהעדר הגשת כתב הגנה מטעם הנתבע, אני מקבל את התביעה באופן חלקי ומחייב את הנתבע לשלם לתובע את הסכומים המפורטים להלן:

א. סך של 12,500 ₪ המהווים את הסכום ששולם ע"י התובע לבא כחו בקיזוז הסכום שנפסק לטובתו בתיק האחר.

ב. סך של 1,850 ₪ בגין אובדן ימי עבודה.

ג. סך של 289 ₪ בגין אגרת משפט ששולמה.

התביעה לפסיקת סך של 10,000 ₪ בגין עוגמת נפש נדחית בהעדר הוכחה.

הסכומים שנפסקו ישולמו תוך 40 יום מהיום, אחרת הם ישאו הפרשי הצמדה וריבית מהיום ועד למועד התשלום המלא בפועל.

**המזכירות תמציא העתק מפסק דין זה לצדדים בדואר רשום ותסרוק את המוצג ת/1 בתיק.**

ניתן היום, כ"ז ניסן תשע"ח, 12 אפריל 2018, בהעדר הצדדים.

