**10 אפריל 2018**

**לפני:**

**כב' הרשמת תמר עציון פלץ**

|  |  |
| --- | --- |
| **התובעת:** | **מגדל מקפת קרנות פנסיה וקופות גמל בע"מ**  **ע"י ב"כ: עו"ד גולדשטיין** |
| **-** | |
| **הנתבעת:** | **ווינטק בע"מ**  **ע"י ב"כ: עו"ד יהלומי** |

**החלטה**

1. בשל המחלוקות העובדתיות בין הצדדים, לרבות ביחס לסכום שבגינו מבוקש ליתן פסק דין חלקי, אין מנוס מהמשך ניהולו של ההליך, וקביעת התיק להוכחות.
2. לפיכך, המזכירות תקבע את התיק להוכחות בפני מותב מוסמך. הודעה על המועד תישלח לצדדים בדואר.
3. הצדדים יגישו את העדויות הראשיות שלהם ושל עדיהם בתצהירים, בצירוף כל המסמכים שברצונם להסתמך עליהם. העתקי התצהירים והמסמכים יועברו ישירות לצד השני.
4. על התובעת להגיש התצהירים כאמור עד ליום 25.5.2018 והנתבעת תוך 45 יום מקבלת תצהירי התובע. **עד 14 ימים לפני מועד ההוכחות יגישו הצדדים עותק נייר מלא וכרוך של התצהירים על נספחיהם למזכירות בית הדין, ויציינו על גבי העותק כי "אינו מיועד לסריקה, להעברה לגורם השיפוטי שבפניו יישמעו ההוכחות".**
5. לא יוגשו תצהירי התובעת במועד, תימחק התובענה על הסף עפ"י תקנה 44 (3) לתקנות בית הדין לעבודה (סדרי דין) תשנ"ב - 1991 בלי התראה נוספת. לא יוגשו תצהירי הנתבעת במועד, תיחשב הנתבעת כמי שאין בדעתה להגיש ראיות.
6. סירב עד לאמת דבריו בתצהיר, או שלא עלה בידי צד לבוא עימו בדברים יגיש אותו צד למזכירות בית הדין בקשה להזמנת אותו עד שיעיד בפני בית הדין במועד ישיבת ההוכחות. בבקשה האמורה יפורטו הסיבות בגינן מבוקש להעיד עדים שלא בתצהיר, מהות העדות והרלוונטיות שלה להליך. הבקשה תוגש לא יאוחר ממועד הגשת תצהירי הצד המבקש.
7. חקירה נגדית של עדי התובעת לא תעלה על שעה. חקירה נגדית של עדי הנתבעת לא תעלה אף היא על שעה.
8. הצדדים יהיו ערוכים לסיכומים בעל פה לפי שיקול דעתו של המותב, ככל שיותיר הזמן.
9. **למען הסר ספק, מובהר כי** **החל ממועד זה לא תותר הגשת בקשות מקדמיות נוספות.**

**ניתנה היום, כ"ה ניסן תשע"ח (10 אפריל 2018), בהעדר הצדדים ותישלח אליהם.**

