|  |  |
| --- | --- |
| **לפני כבוד השופטת ליעד שגב** | |
| **התובעת:** | **שלמה חברה לביטוח בע"מ** |
| **נגד** | |
| **הנתבעים:** | **1.מנחם הרמן**  **2.הכשרה היישוב חברה לביטוח** |

|  |
| --- |
| **פסק דין** |

בתוקף סמכותי לפי סעיף 79א לחוק בתי המשפט (נוסח משולב) התשמ"ד – 1984, הנני קובעת כדלקמן:

לאחר שעיינתי בכתבי טענות הצדדים, התרשמתי באופן בלתי אמצעי מעדויות הנהגים ולאחר שבחנתי את הראיות שהובאו בפני, לרבות - אך לא רק - הודעות הנהגים, דו"ח השמאי, תמונות הנזק, לרבות מיום התאונה, מצאתי לדחות את התביעה.

בין היתר, אציין כי אין התאמה בין מוקדי הנזק על פי עדות נהג רכב התובעת לבין חוו"ד השמאי והנראה בתמונות שצורפו.

זאת ועוד, מוקדי הנזק הנטענים בכתב התביעה על פי דו"ח השמאי, אינם מסתברים מאופן קרות התאונה לא על פי עדות נהג רכב התובעת ולא על פי עדות הנתבע.

בשים לב לכך שנהג רכב התובעת ויתר על הוצאותיו, ובנסיבות העניין, תישא הנתבעת מס' 2 בהוצאות הנתבע מס' 1 בסך כולל של 600 ש"ח, אשר ישולמו בתוך שלושים ימים מהיום, אחרת יישאו הפרשי הצמדה וריבית כדין מהיום ועד לתשלום בפועל.

כיוון שפסק הדין ניתן על דרך הפשרה, ניתן פטור מתשלום המחצית השנייה של האגרה.

ניתן היום, כ"ו ניסן תשע"ח, 11 אפריל 2018, בהעדר הצדדים.

