|  |  |
| --- | --- |
| **לפני כבוד השופט עדי סומך** | |
| **התובעת:** | **הראל חברה לביטוח בע"מ** |
| **נגד** | |
| **הנתבעת:** | **איי.די.איי. חברה לביטוח בע"מ** |

|  |
| --- |
| **פסק דין** |

הצדדים הסמיכו את בית המשפט לפסוק בתיק זה לפי סעיף 79א לחוק בתי המשפט [נוסח משולב], התשמ"ד-1984.

לאחר ששמעתי את עדי הצדדים במסגרת הדיון בפניי והתרשמתי מעדותם, עיינתי בכתבי הטענות ובמסמכים שהוצגו בפניי במעמד הדיון, ובכלל זה תמונות נזקי רכבי הצדדים ומקום התאונה, אני מורה על קבלת התביעה במלואה שכן-

* הן תצורת נזקי רכב התובעת בדבר כיפוף הטמבון קדימה.
* הן גרסתה במקור של נהגת הנתבעת בדבר נתיב רכב התובעת מימין לה בעת הפנייה שמאלה, בשונה מעדותה לעניין זה שאינה מקובלת עליי.
* הן העובדה שהודעת נהגת הנתבעת בכתב אינה מייחסת חשיבות למהלך הפנייה עובר לתאונה ולמיקום רכבה בנתיב הימני הפונה, בשונה מעדותה.
* הן העובדה שנהג התובעת נצרך לקבל פרטים מהותיים מהמשטרה שלא ניתנו לו על ידי נהגת הנתבעת, דבר אשר גם נתמך בטענתו כי הוא קיבל ממנה מספר טלפון שגוי ( לו היה הטלפון שקיבל נכון, סביר שהוא היה פונה אליה תחילה ולא למשטרה להשלמת פרטים. העובדה שנראה שלא כך קרה, תומכת בעדותו שהוא קיבל ממנה מספר טלפון שגוי).
* הן עדות נהגת הנתבעת לפיה נהג התובעת בא אליה בטרונייה מיד לאחר התאונה לדרך נהיגתה ופגיעה ברכבו.

תומכות יחדיו במסקנה לפיה הסבירות לסטיית רכב הנתבעת לנתיב רכב התובעת, הינה גבוהה יותר מאשר ההסתברות ההפוכה.

אשר על כן, אני מורה כי הנתבעת תשלם לתובעת את סך הנזק הישיר בגין התאונה ועלות שכ"ט שמאי מטעמה בסך 6,889 ₪, בצירוף הצמדה למדד מיום 26.1.16, שכ"ט עו"ד ע"ס 1,500 ₪, אגרת בית משפט ששולמה בפתיחת התיק ושכר העד מטעם התובעת כפי שנפסק בדיון.

ניתן בזאת פטור מתשלום מחצית השנייה של האגרה.

ניתן היום, כ"ו ניסן תשע"ח, 11 אפריל 2018, בהעדר הצדדים.

