|  |  |  |
| --- | --- | --- |
|  | |  |
| **לפני כבוד השופט יאיר דלוגין** | | |
| **תובע ונתבע:** | **מאיר אבוקסיס**  ע"י עו"ד דורית דרמן | |
| **נגד** | | |
| **נתבע ותובע:** | **אבי בנבנשתי**  ע"י עו"ד איתי פיינה | |
|  | | |

|  |
| --- |
| **החלטה** |

בהמשך לדיון האחרון ולמתווה המוסכם שבין הצדדים למתן פסק דין בפשרה בתיק זה, להלן החלטתי בנושאים שנדונו בישיבה האחרונה:

1. אסמכתא לכך שהנתבע שילם לחברה עבור מוצרי קרמיקה, מוצרים סניטיריים למקלחת ומוצרי עץ שנרכשו על ידי החברה וסופקו לכאורה לכתובת אחיו של הנתבע - בהסכמת ב"כ הנתבע, שניתנה בדיון, הנתבע ימציא לתובע באמצעות תצהיר כדין, כל אסמכתא שקיימת בידיו, אם קיימת, לכך שהוא או אחיו שילמו לחברה עבור המוצרים הנ"ל וזאת תוך 30 יום מהיום.
2. הפרשות סוציאליות של הנתבע לחברות הביטוח השונות – ענין זה כבר הוכרע וניתן צו למסירת המידע והמסמכים, בין היתר, בפסיקתא מיום 31.1.18. משנטען על ידי התובע כי לא הועברו המידע והמסמכים, חרף המצאת הפסיקתא לחברות הביטוח, אני מחייב את הנתבע לפנות לחברות הביטוח המבטחות אותו, לקבל מהן ולהמציא לתובע, בצורה מסודרת ובאמצעות תצהיר כדין, את כל המידע והמסמכים שנזכרים בפסיקתא הנ"ל, וזאת תוך 45 ימים מהיום.
3. מספרי הטלפון הנייד של אשת הנתבע ושל ילדיו – מאחר ומידע זה הנו רלוונטי ומאחר והוא לא נמסר משום מה למומחית, כעולה מחוות דעתה, ועקב כך נאלצה לבצע אומדן ולא הייתה יכולה לבדוק את הנושא בצורה מדויקת יותר, אני מחייב את הנתבע לגלות מספרים אלה בתצהיר כדין תוך 7 ימים מהיום.
4. תנועות בנק פתוחות עמ' 7 למטה חוות דעת המומחית – משלא הצליחה המומחית לקבוע ממצא בעניין זה וזאת משלא קיבלה הסבר לתנועות הנ"ל, אני מחייב את הנתבע לתת הסבר כאמור בתצהיר כדין תוך 30 יום מהיום ולצרף כל אסמכתא שקיימת אם קיימת להסבר זה.

**בשלב זה, התיק נקבע לתז"פ ליום 15.6.18.**

אם לא יהיו בקשות במועד זה בקשר למילוי החלטתי זו, אתן הוראות ואקצוב זמנים להגשת הטיעונים והמסמכים הנלווים, בהתאם למתווה המוסכם.

הוצאות הבקשות נשוא החלטתי זו, יילקחו בחשבון בעת פסיקת ההוצאות הכוללות בתיק.

ניתנה היום, כ"ז ניסן תשע"ח, 12 אפריל 2018,בלשכתי.

