**לפני:**

**כב' הנשיא מירון שוורץ**

|  |  |
| --- | --- |
| **התובע:** | **אחמד זועבי**  **ע"י ב"כ: עו"ד אלי מלול** |
| **-** | |
| **הנתבע:** | **המוסד לביטוח לאומי**  **ע"י ב"כ: עו"ד אורנית פיכמן** |

**החלטה**

1. הנתבע הכיר באירוע מיום 9.3.16 כפגיעה בעבודה, וזאת באבחנה של "**מתיחת גב תחתון**". לטענת התובע, האירוע הסב לו ליקוי נוסף בצוואר (להלן: "**הליקוי הנוסף**").

2. הצדדים הסכימו כי בית הדין ימנה מומחה רפואי בקשר לשאלת הקשר הסיבתי בין הליקוי הנוסף לבין האירוע, וזאת על בסיס העובדות שיפורטו להלן -

א. התובע יליד 1975.

ב. במועדים הרלבנטיים לתביעה, התובע עבד כנהג הובלות של תערובות מזון לבעלי חיים.

ג. ביום 9.3.16 בשעה 13:30 לערך בסיום יום העבודה, התובע נדרש לנתק עגלה שהייתה רתומה לטרקטור.

ד. העגלה הייתה עמוסה במשקל של כ – 6 טון תערובות מזון לבעלי חיים.

ה. לצורך ניתוק העגלה, התובע נדרש תחילה לסובב ג'ק ידני המחובר לעגלה דרך קבע (מצ"ב תמונות).

ו. התובע החל לסובב את ידית הג'ק באמצעות שתי ידיו.

ז. גובה מיקום ידית הג'ק בתחילת הפעולה היא בגובה המותניים לערך.

ח. לטענת התובע, מיד עם תחילת סיבוב הידית הרגיש "קליק" בגבו, עזב את ידית הג'ק, התרומם קלות ולטענתו הרגיש אז "קליק" בצווארו.

ט. התובע שב לעבודות לאחר כ – 10 ימים.

3. **ד"ר דן צין**, מתמנה בזה לשמש מומחה יועץ רפואי בתחום האורטופדיה (להלן: **"המומחה"**) לשם מתן חוו"ד רפואית בשאלות המפורטות להלן בהחלטה זו והמתייחסות לתובע, וזאת ככל האפשר בתוך 30 ימים ממתן החלטה זו. שכ"ט המומחה ישולם מקופת ביה"ד כמקובל.

4. **השאלות:**

בכפוף לעובדות דלעיל, מתבקש המומחה להשיב על השאלות הבאות –

א. מהי המחלה או מהו הליקוי הנוסף אשר ממנו סבל התובע בצוואר החל מיום האירוע כהגדרתו לעיל?

ב. האם קיימים בתובע נתונים קליניים מוכחים המראים על סיכון מיוחד שהיה בו לחלות במחלה או ללקות בליקוי הנוסף אלמלא התרחשותו של האירוע?

5129371512937 1אם כן, יש לפרט הנתונים הקליניים המוכחים במסמכים הרפואיים עליהם מבסס המומחה תשובתו.

546783135467831354678313

ג. האם השפיעה התרחשותו של האירוע השפעה כלשהי על הופעת המחלה או הליקוי הנוסף, והאם יש קשר סיבתי ביניהם ובאיזו מידה?

5. **מסמכים רפואיים**:

להחלטה זו מצורפים מסמכים כמפורט להלן:

תיק כללי ומקצועי (ידני וממוחשב) משירותי בריאות כללית.

תיק רפואי ממכון מאר.

העתקי תמונות שצורפו להודעת הנתבע מיום 25.12.17.

תיעוד רפואי שצורף לכתב התביעה.

6. תשומת לב הצדדים מופנית לכך שאין צד רשאי לפנות באופן ישיר אל המומחה בכל עניין שהוא, ובכלל זה אינו רשאי להמציא למומחה מסמכים באופן ישיר.

ככל שצד מסוים סבור כי יש מקום לפנות למומחה בעניין מסוים או להגיש לו מסמכים, עליו להגיש תחילה, בקשה מנומקת לבית הדין, תוך המצאתה לצד שכנגד, וכל פניה אל המומחה ובכלל זה המצאת מסמכים, תעשה על ידי בית הדין, זולת אם בית הדין הורה אחרת. ככלל, אין המומחה אשר מונה על ידי בית הדין, בודק את בעל הדין, שעניינו הופנה אליו, אלא אם המומחה מבקש זאת או בעל הדין הגיש בקשה מנומקת בעניין זה לבית הדין ובית הדין נעתר לבקשה.

7. עם קבלת חוות הדעת היא תועבר לצדדים והם יקבלו ארכה בת 15 יום לבקש להפנות למומחה שאלות הבהרה ביחס אליה ותינתן ארכה בת 15 יום להגיב לבקשה כזו, ככל שתוגש.

ככל שלא תוגשנה בקשות להפנות למומחה שאלות הבהרה, יקבלו הצדדים ארכה נוספת בת 15 יום להגיש סיכומיהם או להשלים סיכומים שהוגשו, שאם לא כן יחשבו כמסכימים למסקנה העולה מחוות הדעת ולמתן פסק דין בהתאם.

51293718. **למעקב המזכירות**.

**ניתנה היום, כ"ו בניסן תשע"ח (11 באפריל 2018), בהעדר הצדדים ותישלח אליהם.**

