**בקשה מס': 4**

|  |  |  |
| --- | --- | --- |
| **בפני** | **כבוד השופטת תמר שרון נתנאל** | |
| **מערער** | | **אחמד אבו ראס** |
| **נגד** | | |
| **משיב** | | **משרד הרישוי -חיפה** |
|  | | |

|  |
| --- |
| **החלטה** |

על פי החלטתי מיום 18/3/18, היה על המבקש להגיש אישור מסירה לפרקליטות, של כתב הערעור, על נספחיו, עד ליום 25/3/18. כן נקבע כי על המערער להגיש עיקרי טיעון לפחות 14 ימים טרם הדיון ובהם יסביר מהי השאלה המשפטית העומדת לדיון.

המערער לא המציא אישור מסירה, כנדרש, וביום 27/3/18 הוגשה הודעה מטעם הפרקליטות על אי קבלת כתבי בי-דין ובקשה לדחיית מועדים סבירה, בהתאם למועד בו תבוצע ההמצאה.

רק היום הוגש אישור מסירה מטעם המערער (במסגרת בקשה מס' 4), לפיו המסירה בוצעה ביום 11/4/18, ללא כל הסבר וללא כל התייחסות לבקשת המשיב לדחיית המועד הקבוע לדיון.

בנוסף, המערער לא הגיש עיקרי טיעון כנדרש.

ראוי היה שאורה על מחיקת הערעור, בשל מחדלי המערער, אולם לפנים משורת הדין אתן למערער הזדמנות אחרונה לתיקון מחדלו ולהגיש עיקרי טיעון, כנדרש, דבר המחייב דחיית המועד שנקבע לדיון בערעור. אבהיר, כי בשל צאתי לשבתון של חודשיים מיום 1/5/18, לא אוכל לקבוע מועד לפני חודש יולי.

אני דוחה, אפוא, את הדיון בערעור ליום **3/7/18 בשעה 08:30**.

תשובה לערעור ועיקרי טיעון יוגשו במועדים הקבועים בתקנות.

**המזכירות תמציא החלטה זו לצדדים, עוד היום.**

ניתנה היום, כ"ז ניסן תשע"ח, 12 אפריל 2018, בהעדר הצדדים.

