|  |  |  |
| --- | --- | --- |
| **לפני** | **כבוד השופטת רות רונן** | |
| **התובעים** | | **1. אופנטק בע"מ**  **2. יואב סיוון**  ע"י ב"כ עו"ד עיאוני |
| **נגד** | | |
| **הנתבע** | | **סהר בן עטר**  ע"י ב"כ עו"דפדלי |
|  | | |

|  |
| --- |
| **החלטה** |

כפי שעולה מהבקשה והתגובות, התובעים גילו לגישתם את כל המסמכים נושא ההחלטה שנמצאים ברשותם, והמסמכים שלא גולו הם כאלה שלגישתם אינם נמצאים ברשותם.

הנתבע כופר בעמדת הנתבעים וטוען כי לא יתכן שהמסמכים אינם נמצאים ברשותם של התובעים כפי שהם טוענים, שכן לא ניתן לנהל חשבונות בחברה בע"מ ולהגיש דוחות שנתיים ללא המסמכים הללו.

אני סבורה כי בשלב זה של הדיון ולאור הפסיקה בהקשר זה, יש לדחות את הבקשה. לא ניתן לקיים חקירה במסגרת דיון בבקשה מקדמית, בשאלה האם המסמכים אכן מצויים ברשות התובעים אם לאו. לכן אינני נעתרת לבקשת הנתבע.

יחד עם זאת, אינני קובעת מסמרות בשאלה שבמחלוקת, והנתבע יהיה רשאי לשוב ולהעלות את טענותיו במסגרת החקירות הנגדיות והסיכומים. מובן שאם יימצא שעמדת התובעים לגבי המסמכים שאינם ברשותם אינה נכונה, יהיו לכך השלכות משמעותיות בפסק הדין לגופו.

לקראת הישיבה הבאה יגישו הצדדים תצהירי עדות ראשית –

התובעים תוך 30 יום מהיום;

הנתבע – 30 יום לאחר מכן.

ישיבת קדם משפט נוספת תתקיים ביום 25.6.2018 בשעה 10:00.

ניתנה היום, כ"ז ניסן תשע"ח, 12 אפריל 2018, בהעדר הצדדים.

