**12 אפריל 2018**

**לפני:**

**כב' השופט כאמל אבו קאעוד - סגן נשיא**

|  |  |
| --- | --- |
| **המבקשים:** | **1. משה מרדכי אביזוהר 2. דוד חזן**  **3. אהרון גרינוולד 4. יהודה לוי 5. יחיאל לוגאסי**  **6. יוסף שמואל זילברמן 7. יוסף חיים מלכא 8. שלום מלכא 9. שמשון בלומנטל 10. דני כהן** |
| **-** | |
| **המשיבים:** | **1. המועצה הדתית ירושלים**  **2. יהושע ישי יו"ר מועצה דתית**  **3. חברת מגה בע"מ**  **4. חברת רמי לוי בע"מ**  **5. חברת שוק העיר בע"מ 6. חברת קואופ בע"מ**  **7. חברת סופר דיל בע"מ**  **8. חברת אושר עד בע"מ** |

**החלטה**

1. בפניי בקשה למתן צו מניעה במעמד צד אחד המורה למשיבים 1 ו-2 להימנע מהפסקת העסקת המבקשים אצל המשיבים 3 – 8 ולהימנע מגיוס משגיחי כשרות אחרים תחתם.
2. הבקשה מבוססת על פי הטענה, על הודעה מחודש מרץ 2018 שנמסרה למשיבים 3 – 8 ועל פיה:

**"...לאור שינויים מבניים שהרבנות עורכת לצורך ריענון המשגיחים בבתי העסק השונים ולאור ממצאי דו"ח מבקר המדינה, וכדי למזער את ניגוד העניינים שבין משגיח למושגח, אנו מבקשים לערוך ניוד של המשגיחים בין בתי העסק השונים בעיר.**

**באשר למשגיח הקיים, במידה והנכם מרוצים מעבודתו, תוכלו לנייד אותו לתפקיד אחר בבית העסק בהתאם לצורכי בית העסק, לחילופין תוכלו להביא לסיום העסקתו בהתאם לכל דין, אולם נבקש להודיענו על החלטתכם.**

**..."**

1. לטענת המבקשים, משמעות ההודעה הנ"ל היא בקשת המשיבים 1 – 2 מהמשיבים 3 -8 לסיים את העסקתם של המבקשים בטרם קוים שימוע כדין ושלא כדין.
2. בניגוד לתקנה 365(ב) **לא צורפה לבקשה התחייבות עצמית** מטעם המבקשים ולו מטעם זה בלבד דין הבקשה להידחות על הסף. זאת ועוד, **הבקשה חסרה פרטים מהותיים** ובכלל זה:
3. זהות מעסיקתו של כ"א מהמבקשים בנפרד;
4. תקופות העסקתם של כ"א מהמבקשים;
5. האם מי מהמבקשים קיבל הודעה ממעסיקתו על הפסקת עבודתו או הזמנה לשימוע;
6. לבקשה לא צורפו מכתבי הזמנה לשימוע או אסמכתאות כלשהם בתמיכה לטענות המועלות בה לרבות המכתב מהמשיבים 1 ו- 2 למשיבים 3 – 8 מושא הבקשה;
7. מכאן, שלא ניתן להיעתר לבקשה במתכונתה הנוכחית ודינה להימחק. עם זאת, בטרם ייעשה כן, תינתן למבקשים הזדמנות להשלים את בקשתם כנדרש.
8. ככל שלא תוגש בקשה כדבעי עד לא יאוחר מיום 16.4.18 בשעה 16:00, תימחק הבקשה מהנימוקים שהובאו לעיל.

**ניתנה היום, כ"ז ניסן תשע"ח, (12 אפריל 2018), בהעדר הצדדים ותישלח אליהם.**

