**לפני:**

**כב' השופטת אורית יעקבס**

|  |  |
| --- | --- |
| **התובע:** | **מכלוף סויסה** |
| **-** | |
| **הנתבע:** | **המוסד לביטוח לאומי** |

**החלטה**

**1**. בזיקה להחלטה מיום 12/2/18, משהגיש הנתבע את כתב הגנתו ובשים לב למחלוקות העובדתיות הנטושות בין הצדדים, הריני מורה לתובע להגיש את העדויות הראשיות של כל עדיו (לרבות שלו), בתצהירים.

**2**. התובע יצרף לתצהיריו את המסמכים שהוא מבקש לעשות בהם שימוש במסגרת פרשת ראיותיו או יפנה למסמכים שצירף לכתב תביעתו, **ובכל מקרה ידאג לסימונם ו/או למספורם**.

כל מסמך אשר צורף לתצהיר, או אוזכר, כאמור לעיל, ייחשב כראיה שהוגשה לתיק, אלא אם הנתבע יביע, במפורש, את התנגדותו לכך בטרם סיום שלב הראיות.

**3**. העתקי התצהירים והמסמכים יועברו ישירות לנתבע, על ידי התובע.

**4**. על התובע להגיש תצהיריו **עד ליום 26/5/18** ולאחר שיעשה כן ייקבע התיק להוכחות.

**5**. הנתבע יהיה פטור מהגשת תצהירים אם הגנתו מבוססת על הודעות שגבה חוקר המוסד, אשר יתייצב לחקירה אם התובע יבקש את זימונו.

לגבי מוסרי תעודת עובד ציבור כמשמעותם, מגישיהם יהיו פטורים מלהתייצב לישיבת ההוכחות, אלא אם יבקש, התובע, במנומק, את זימונם.

**6**. לא יוגשו תצהירי התובע במועד, ישקול ביה"ד מחיקת התובענה על הסף בלי אזהרה נוספת.

**7**. על התובע ועדיו להתייצב לחקירה שכנגד על תצהיריהם בבית הדין במועד שייקבע להוכחות.

**8**. סירב עד לאמת דבריו בתצהיר, או שלא עלה בידי התובע לבוא עמו בדברים, יגיש התובע, למזכירות ביה"ד, בתוך המועד להגשת תצהיריו בקשה להזמנת אותו עד שיעיד בפני ביה"ד, כאשר העתק מהבקשה יישלח ישירות לצד השני.

בבקשה האמורה יפורטו הסיבות שבגינן מבוקש להעיד כל אחד מהעדים שלא בתצהיר, וגם יפורטו העניינים לגביהם יידרש כל עד להתייחס בעדותו.

**9.** **למעקב, ביום 27/5/18.**

**ניתנה היום, כ"ה ניסן תשע"ח, (10 אפריל 2018), בהעדר הצדדים.**

|  |
| --- |
|  |
| **יעקבס אורית, שופטת** |