|  |  |
| --- | --- |
| **לפני כבוד השופטת סיגל דומניץ סומך** | |
| **התובעים:** | **פלוני** |
| **נגד** | |
| **הנתבעים:** | **אחוזה - יסמין בע"מ** |

|  |
| --- |
| **החלטה** |

לאור הפער בין חוות הדעת אשר הוגשו מטעם שני הצדדים , אני ממנה את **ד"ר יחיאל אורן מבי"ח אסף הרופא 03-5040961** כמומחה מטעם בית-המשפט להערכת מצבו הרפואי של התובע והקשר הסיבתי בין מצבו לבין התאונה מיום 21.2.16.

ב"כ בעלי הדין ימציאו למומחה הרפואי את כל המסמכים הרפואיים **שהדין מתיר העברתם** בתוך 30 ימים מהיום. הצדדים רשאים להמציא למומחה את חוות הדעת הרפואיות מטעמם. העתק כל פנייה למומחה יועבר במישרין לצד שכנגד.

המומחה יעיין במסמכים הרפואיים יבדוק את התובע ויקבע ממצאים לגבי המצב הרפואי לרבות בסוגיות הבאות:

1. האם נותרה נכות בעקבות התאונה? ואם כן – לאיזו תקופה ומהו שיעורה?
2. האם קיימת נכות שאינה קשורה בתאונה?
3. מגבלות תפקודיות;
4. נכויות זמניות ומשכן;
5. האם יש לצפות לשיפור או להחמרה במצב בעתיד?
6. טיפולים רפואיים או תרופתיים שידרשו בעתיד, לרבות סוגי הטיפולים ועלותם. בכלל זה יתייחס המומחה, כמיטב יכולתו, לשאלה האם הטיפול כלול בסל הבריאות אם לאו.

**ב"כ התובע יתאם מועד לבדיקה ויודיע אותו לצד שכנגד**.

**ב"כ התובע יוודא בהקדם שאין מניעה לקבלת חוות דעת מן המומחה**.

אני מעמידה את שכר המומחה על 4,500 ₪ בצירוף מע"מ. בשכר המומחה יישאו הצדדים בחלקים שווים.

על-מנת לא לעכב את ביצוע התשלום מתבקש המומחה לשלוח כבר עתה את חשבונו לידי ב"כ הצדדים בצירוף פרטי חשבון הבנק והמסמכים הנדרשים לביצוע התשלום.

עם קבלת חוות הדעת, יגיש התובע תחשיב נזק מטעמו עד יום 30 יום לפני מועד הדיון. הנתבעת תגיש תחשיב נזק מטעמה עד 10 יום לפני מועד הדיון. הצדדים יצרפו לתחשיבים את כל המסמכים הרלוונטיים.

הצדדים ימציאו העתק החלטה זו למומחה.

**המזכירות תשלח העתק ההחלטה לצדדים.**

ניתנה היום, כ"ה ניסן תשע"ח, 10 אפריל 2018, בהעדר הצדדים.

