|  |  |
| --- | --- |
| **לפני כבוד השופט אייל דורון** | |
| **התובעת** | | **יוניאור בע"מ**  **ע"י ב"כ עוה"ד יוסף יפרח** | |
| **נגד** | | | |
| **הנתבעת** | | **ש.ע.ג. - בורוקאי נתיבים חברה לבנין ופיתוח (1991) בע"מ**  **ע"י ב"כ עוה"ד אבו טועמה עלאא ואח'** | |

|  |
| --- |
| **החלטה** |

בהמשך להחלטה מיום 7.3.18, ומשלא הוגש דבר, ניתנות הנחיות כלהלן:

1. אני מורה כי העדויות הראשיות תוגשנה בדרך של תצהיר.

**סדר הגשת התצהירים יהא כמפורט להלן:**

**עדויות התביעה יוגשו בתצהירים תוך 60 ימים מהיום.**

**עדויות ההגנה יוגשו בתצהירים תוך 60 ימים לאחר מכן.**

2. כל מסמך המצורף לתצהיר, יסומן כנספח, על פי סדר צירופו. בנוסף, במידה והיקף התצהירים על נספחיהם עולה על 50 עמודים, כל עמוד בתצהירים וכל אחד מן הנספחים ימוספר במספר סידורי רץ (על כל עמוד ועמוד).

3. היה ויסרב עד לתת תצהיר יגיש הצד הרלבנטי בקשה כדין במועד שנקבע להגשת תצהירים מטעמו, ינמק את הבקשה, יבקש להעידו ללא הגשת תצהיר עדות וכן יצרף תמצית העדות.

4. היה ויתנגד צד להגשת מסמך ללא חקירת עורכו, יודיע על כך לבית המשפט ולצד שכנגד תוך 7 ימים מיום קבלת התצהירים, שאם לא כן יראוהו כמסכים להגשת המסמך (גם אם אינו מסכים לתוכנו). התנגדויות אשר יתברר כי לא היו ענייניות, יובאו בחשבון כשיקול לעניין הוצאות.

5. לעניין הופעת מצהירים או מומחים לבית המשפט למועד/ים שנקבע/ו ו/או ייקבעו לשמיעת ראיות, יקפידו הצדדים לפעול על פי ההסדרים הקבועים בתקנות 522 ו-130א. בתקנות סדר הדין האזרחי, התשמ"ד-1984.

6. כל מסמך יועבר על ידי כל אחד מבעלי הדין, **ישירות** לבעלי הדין האחרים.

7. **נקבע לישיבה קצרה (שאינה ישיבת הוכחות) ליום 18.10.18 שעה 09:30.**

ניתנה היום, כ"ג ניסן תשע"ח, 08 אפריל 2018, בהעדר הצדדים.

