|  |
| --- |
|  |

|  |  |  |  |  |
| --- | --- | --- | --- | --- |
| **בפני** | **כב' השופטת** **תמר נסים שי** | | | |
| **בעניין:** | | **פקודת פשיטת הרגל [נוסח חדש], תש"ם-1980** | | **הפקודה** |
| **ובעניין:**  **ובעניין:** | | | **טל אוליאל ת.ז. 029676772**  **בנק לאומי לישראל בע"מ- סניף מגדל העמק 987** | **החייב**  **הנושה** |
|  | | |  |  |
| **ובעניין:** | | **כונס הנכסים הרשמי** | | **הכונ"ר** |

|  |
| --- |
|  |

**צו כינוס**

1. לפניי בקשה שהגיש הנושה למתן צו כינוס לנכסי החייב ולהכרזתו כפושט רגל.

2. על יסוד נימוקי הבקשה ומשנתמלאו דרישותיו של סעיף 7 ל**פקודת פשיטת הרגל [נוסח חדש],** התש"ם - 1980 (להלן - **הפקודה**) ומשהובאו ראיות לחובו של הנושה המבקש, להמצאת הבקשה ולמעשה פשיטת הרגל שנטען בבקשה ומשלא הראה החייב כי הוא יכול לשלם את חובותיו, ואף הביע הסכמתו לבקשה, הריני נעתרת לבקשת הנושה ומורה כדלקמן:

(א) ליתן צו כינוס לנכסי החייב;

(ב) למנות את הכונס הרשמי ככונס לנכסי החייב;

(ג) לאסור את יציאת החייב מן הארץ. החייב יפקיד את דרכונו בידי הכונס הרשמי; על משטרת ישראל / רשות האוכלוסין וההגירה לעכב את יציאת החייב עד לקבלת הודעה מבית המשפט בדבר ביטול צו עיכוב היציאה;

(ד) על החייב לבצע את הפעולות הבאות:

(1) להתייצב בפני הכונס הרשמי או המנהל המיוחד במשרדו, בכל עת שיידרש לכך, לצורך חקירה;

(2) לשלם לכונס הרשמי, לטובת נושי החייב, סך של 500 ₪ לחודש, החל ממועד מתן צו הכינוס, מידי חודש בחודשו עד ליום ה- 10 בכל חודש.

(3) להגיש לכונס הרשמי או למנהל המיוחד, תוך 14 ימים מהיום, דו"ח על מצב עסקיו, וזאת על פי ההנחיות והטפסים שיימסרו לו על ידי הכונס הרשמי או המנהל המיוחד.

(4) להגיש לכונס הרשמי דו"ח דו חודשי על הכנסותיו והוצאותיו, על פי הטפסים שיימסרו לו על ידי הכונס הרשמי או המנהל המיוחד ובמועדים שייקבעו;

(ה) אני מורה על עיכוב ההליכים כנגד החייב, כאמור בסעיפים 20(א) ו- 22(א) לפקודה, ועל ביטול ההגבלות שהוטלו על החייב במסגרת הליכי ההוצל"פ הננקטים נגדו, לרבות ביטול ההגבלה על רישיון הנהיגה, ככל שהוטלה.

(ו) אני מטילה על החייב את ההגבלות לפי סעיף 42א' לפקודה.

(ז) הדיון בבקשת פשיטת הרגל נקבע בזה ליום **11.3**.**2019 בשעה 10:30**.

(ח) הפרסום שיתבצע ע"י הכנ"ר והמודיע על אסיפת הנושים, יכלול הודעה בדבר המועד הקבוע לעיל ויהווה הזמנה כדין לנושים. ללא קשר לפרסום, ימסור הכנ"ר לחייב מהו המועד שנקבע לאסיפת הנושים בתוך 14 יום.

(ט) אני ממנה את **עו"ד דורון זר** כמנהל מיוחד לנכסי החייב ומעניקה לו את כל הסמכויות המוקנות לכנ"ר, בהתאם להוראות סעיף 18 ג לפקודה.

המנהל המיוחד יהא מוסמך לחקור את החייב וכן לדרוש כל מידע או מסמך המצויים בידו או מכל אדם אחר, שיש יסוד סביר להניח כי המידע או המסמך מצויים ברשותו או בידיעתו.

המנהל המיוחד ידווח לכנ"ר על ממצאי חקירתו, לא יאוחר מ- 30 יום קודם למועד הדיון בתיק.

שכרו של המנהל המיוחד יקבע ע"י בית המשפט בהמלצת הכנ"ר, וישולם אך ורק מתוך כספים שישולמו לקופת הפש"ר.

(י) **המנהל המיוחד יוציא רשימה ארצית של תיקי החייב בלשכות ההוצל"פ ויעביר הודעה על צו זה לכל אחד ואחד מתיקי ההוצל"פ וזאת לא יאוחר מ- 14 יום מהיום.**

(יא) המנהל המיוחד יחתום על כתב ערבות בסך 20,000 ₪ במשרדי הכנ"ר להבטחה של מילוי תפקידיו וחובותיו.

**ניתנה היום, כ"ד ניסן תשע"ח, 09 אפריל 2018, בהעדר הצדדים**.

|  |
| --- |
|  |
| **תמר נסים שי ,שופטת**  **בית המשפט המחוזי-נצרת** |