|  |  |
| --- | --- |
| **לפני כבוד הרשמת בכירה עידית קצבוי** | |
| **התובעים:** | **1. פלונית**  **2. פלונית**  **3. פלונית (קטינה)**  **4. פלוני (קטין)**  **5. פלונית (קטינה)** |
| **נגד** | |
| **הנתבעים:** | **1. מחמד אזברגה**  **2. מנורה חברה לביטוח בע"מ** |

בתוקף סמכותי לפי תקנה 7 לתקנות פיצויים לנפגעי תאונות דרכים (מומחים), תשמ"ז – 1986 (להלן – "התקנות") ולאחר שעיינתי בטענות הצדדים ובמסמכים הרפואיים שצורפו, מצאתי בשלב זה ראשית ראייה לצורך במינוי המומחים הבאים:

לתובעת 1- בתחום הפסיכיאטריה והאורתופדיה. המומחה בתחום האורתודפיה יחווה דעתו באשר לצורך במינוי מומחה בתחוחם הכירורגיה הפלסטית ובתחום הנוירולוגיה.

לתובעת 2 - בתחום האורתופדיה והפסיכיאטריה

לתובעת 3 – בתחום הפסיכיאטריה.

לתובע 4 - בתחום הפסיכיאטריה.

לא מצאתי לנכון להורות על מינוי מומחה לתובעת 5.

לפיכך, אני ממנה בזאת את **ד"ר ליאור פז**  כ כמומחה רפואי מטעם בית המשפט בתחום האורתופדיה (לבדיקת התובעות 1-2), את **פרופ' משה קוטלר**  כמומחה בתחום הפסיכיאטריה (לבדיקת התובעות 1-2), ואת **ד"ר גדעון רצוני** כמומחה בתחום הפסיכיאטריה לבדיקת התובעים 3-4.

בחוות דעתם מתבקשים המומחים להתייחס גם לשאלות הבאות:

1. האם נותרה לתובעים נכות זמנית או צמיתה כתוצאה מהתאונה, ואם כן, לאיזו תקופה, ומהו שיעור הנכות.

2. האם יש לצפות לשיפור או להחמרה במצבם בעתיד?

3. הקשר שבין התאונה לבין מצבם.

4. המגבלות התפקודיות של התובעים, אם בכלל, ובשים לב לעברם הרפואי של התובעת, לעבודתם ולמקצועם.

5. האם יהיו התובעים זקוקים לטיפולים רפואיים בעתיד, ואם כן - מהם סוגי הטיפולים, ומהי העלות המשוערת של הטיפולים האלה לפי המחירים הנכונים היום.

6. תקופות אי הכושר החלקי ו/או המלא של התובעים.

הצדדים ימציאו למומחים את כל המסמכים הרפואיים המותרים בהתאם להוראות תקנה 8 לתקנות, על פי המועדים הקבועים בה על מנת שיעיין בהם לצורך הכנת חוות הדעת, וימסרו עותק לצד שכנגד.

המומחים מתבקשים להגיש את חוות דעתם באופן ובמועד הקבועים בתקנה 15 לתקנות. כן מתבקשים המומחים לפרט בחוות דעתו את המסמכים הרפואיים אשר היו בפניהם במועד מתן חוות דעתם.

שכר טרחת המומחה בתחום האורתופדיה יעמוד על סך 4,500 ₪ בצירוף מע"מ. שכר טרחת המומחה בתחום הפסיכיאטריהיעמוד על סך 6,000 ₪ בצירוף מע"מ.

בשלב זה, הנתבעת תישא בתשלום שכר טרחת המומחה ובעלויות הבדיקות עפ"י תקנה 9 (א) לתקנות וזאת מבלי לפגוע בזכותה להעלות טענה בדבר השאלה על מי מהצדדים תוטלנה העלויות האמורות באופן סופי. ככל שתועלה טענה בעניין זה, תבחן הטענה בהמשך ההליכים בתיק.

המומחים יגישו לבית המשפט את חוות דעתם תוך שלושים ימים מיום שהגיעו לידיהם כל המסמכים ותוצאות הבדיקות שדרשו, ככל שדרשו, ולאחר ששכר טרחתם ישולם כאמור.

בנוסף, לאחר קבלת חוות דעת המומחים יגישו הצדדים תחשיבי נזק כדלקמן:

התובעים יגישו תחשיב נזק בתוך 30 יום מקבלת חוות הדעת.

הנתבעים יגישו תחשיב נזק בתוך 30 יום מקבלת תחשיב הנזק של התובעים.

לתחשיבי הנזק יצרפו הצדדים את כל המסמכים הרלוונטיים להערכת הנזק, לרבות חוות דעת אקטוארית (במידת הצורך).

**הצדדים יתייחסו בתחשיבים גם לשאלת החבות ויצרפו כל מסמך רלוונטי למחלוקת.**

**המזכירות תשלח החלטתי זו לב"כ הצדדים ולמומחים.**

ניתנה היום, כ"ז ניסן תשע"ח, 12 אפריל 2018, בהעדר הצדדים.

