**לפני:**

**כב' הנשיא מירון שוורץ**

|  |  |
| --- | --- |
| **התובע:** | **סלומון זנו**  **ע"י ב"כ: עו"ד ראיד בכריה** |
| **-** | |
| **הנתבע:** | **המוסד לביטוח לאומי**  **ע"י ב"כ: עו"ד אורנית פיכמן** |

**החלטה**

1. בהמשך להסכמת הצדדים אודות קיומה של תשתית עובדתית למיקרוטראומה, הוסכם כי ימונה מומחה רפואי מתחום הרפואה התעסוקתית, אשר יחווה את דעתו לגבי שאלת הקשר הסיבתי בין הליקוי ממנו סובל התובע לבין תנאי עבודתו.

3. להלן העובדות המוסכמות על הצדדים:

א. התובע יליד שנת 1951.

ב. החל מחודש 02/00 עד 09/02 והחל מחודש 01/03 ועד 04/12 עבד התובע אצל המעסיק רוברט אוחנה במסגרייה.

ג. התובע עבד שישה ימים בשבוע. בימים א' עד ה' עבד בין 7:00 ל- 16:00 וביום שישי בין 7:00 ל- 12:00 כאשר לעיתים עבד גם שעות נוספות.

ד. התובע ביצע במסגרייה עבודות שונות. בכל הנוגע לעבודת הצבע התובע עבד בין שעתיים לשלוש ביום בצביעה של מתכות. הצביעה בוצעה באמצעות צבע יסוד רגיל למתכות וצבע עליון למתכות, מסוג צבע שמן אשר היה מדולל עם מדלל נוזלי 1/32, ובימים קרים עם מדלל 1/21, ביחס של 10% מדלל מתוך כמות הצבע.

הצביעה בוצעה בעיקרה באמצעות מרסס על דרך של התזת החומר באוויר ולעיתים באמצעות מברשת באופן ידני.

ה. התובע השחיז מתכות מסוג ברגל מגולוון ושחור במשך זמן מקביל לזמן הצביעה.

ו. התובע ניקה את המסגרייה אחת ליום, טאטא את המסגרייה.

ז. עבודת הצביעה בוצעה בעיקרה בשטח פתוח, מחוץ למסגרייה, ובימי גשם היא בוצעה בתוך המסגרייה, אשר שטחה הינו 380 מ"ר וקיים בה אוורור באמצעות פתחים הקיימים בגובה של כ- 4.5 מטר ומאווררים תעשייתיים.

ח. התובע השתמש בעת עבודת הצביעה במסכת מיגון, לעיתים בד ולעיתים גומי, אשר כיסתה את אזור האף והפה במלואם. יחד עם זאת, התובע תיאר כי לאחר יום צביעה הוא מצא כי חדר צבע גם מבעד המסכה, זאת בעקבות ליחה מלאה בצבע שהוציא.

4. אשר על כן, **ד"ר לוי מרק**, מומחה בתחום הרפואה התעסוקתית, מתמנה בזה לשמש כמומחה יועץ רפואי (להלן: "**המומחה**") לשם מתן חוו"ד רפואית בשאלות המפורטות להלן בהחלטה זו והמתייחסות לתובע, וזאת ככל האפשר בתוך 30 ימים ממתן החלטה זו. שכ"ט המומחה ישולם מקופת ביה"ד כמקובל.

5. **שאלות:**

בכפוף לעובדות דלעיל, מתבקש המומחה להשיב על השאלות הבאות:

**א.** מהי המחלה ממנה סובל התובע בגרונו?

**ב.** האם ניתן לקבוע, ברמת סבירות של מעל 50%, קיומו של קשר סיבתי כלשהו בין עבודת התובע למחלה ממנה הוא סובל?

גם החמרת המחלה עקב העבודה משמעה קיום קשר סיבתי בין השניים.

**ג**. ככל שהתשובה לשאלה הקודמת הינה בחיוב, וקיים לדעת המומחה קשר סיבתי כלשהו בין העבודה למחלה, הוא מתבקש להשיב לשאלה הבאה בדבר אופן קרות המחלה, דהיינו:

האם בעיקרו של דבר ניתן לומר, כי מחלתו של התובע עקב עבודתו נגרמה על דרך של פגיעות זעירות כך שכל אחת מהן הסבה לו נזק זעיר בלתי הדיר עד שהצטברות הנזקים הזעירים הללו זה על גבי זה גרמה גם כן למחלתו.

**ד.** ככל שהמומחה ישיב לשאלה הקודמת בחיוב, הוא מתבקש להשיב לשאלה הבאה בדבר השפעת העבודה על המחלה ביחס לגורמיה האחרים, דהיינו – האם לעבודת התובע השפעה משמעותית על מחלתו של התובע?

(השפעה משמעותית על פי הפסיקה הינה בשיעור של 20% ומעלה).

6. **להחלטת המינוי יצורפו המסמכים הבאים:**

תיק כללי ומקצועי (ידני וממוחשב) משירותי בריאות כללית.

תיק רפואי מבית חולים זיו.

תיעוד רפואי שצורף לתצהיר התובע.

7. תשומת לב הצדדים מופנית לכך שאין צד רשאי לפנות באופן ישיר אל המומחה בכל עניין שהוא, ובכלל זה אינו רשאי להמציא למומחה מסמכים באופן ישיר.

ככל שצד מסוים סבור כי יש מקום לפנות למומחה בעניין מסוים או להגיש לו מסמכים, עליו להגיש תחילה, בקשה מנומקת לבית הדין, תוך המצאתה לצד שכנגד, וכל פניה אל המומחה ובכלל זה המצאת מסמכים, תעשה על ידי בית הדין, זולת אם בית הדין הורה אחרת. ככלל, אין המומחה אשר מונה על ידי בית הדין, בודק את בעל הדין, שעניינו הופנה אליו, אלא אם המומחה מבקש זאת או בעל הדין הגיש בקשה מנומקת בעניין זה לבית הדין ובית הדין נעתר לבקשה.

8. עם קבלת חוות הדעת היא תועבר לצדדים והם יקבלו ארכה בת 15 יום לבקש להפנות למומחה שאלות הבהרה ביחס אליה ותינתן ארכה בת 15 יום להגיב לבקשה כזו, ככל שתוגש.

ככל שלא תוגשנה בקשות להפנות למומחה שאלות הבהרה, יקבלו הצדדים ארכה נוספת בת 15 יום להגיש סיכומיהם או להשלים סיכומים שהוגשו, שאם לא כן יחשבו כמסכימים למסקנה העולה מחוות הדעת ולמתן פסק דין בהתאם.

51293719. להמשך טיפולה של המזכירות.

**ניתנה היום, כ"ו בניסן תשע"ח (11 באפריל 2018), בהעדר הצדדים ותישלח אליהם.**

