**לפני כב' השופטת יעל אנגלברג שהם**

|  |  |
| --- | --- |
| **התובע:** | **מרדכי אביטן**  **ע"י ב"כ עו"ד ליאורה קמינצקי-פורת** |
| **-** | |
| **הנתבע:** | **המוסד לביטוח לאומי**  **ע"י ב"כ עו"ד מיכל כהן** |

**החלטה**

1. בפני תביעה להכיר באירוע הלבבי שארע לתובע כ"**פגיעה בעבודה**" מיום **14.12.14**.

2. הצדדים הגיעו להסכמה בעניין מינויו של מומחה-יועץ רפואי לבחינת הקשר הסיבתי שבין האירוע לבין המצב הרפואי של התובע ובעניין העובדות המפורטות להלן:

א. התובע הינו יליד **1957**

ב. התובע עובד מזה 40 שנים ככבאי מבצעי.

ג. החל מחודש **2/13** המערער משמש כסגן מפקד תחנה אזורית בנתיבות.

ד. במסגרת ביקורת שקיים התובע ביום **11.12.14** במתחם רמי לוי בנתיבות, התעורר ויכוח קולני בינו לבין נציג רמי לוי.

ה. בעקבות כך התובע חש חולשה כללית ומתח לקראת הפגישה ביום **14.12.14** שסמוך אליה חש בליבו והובל לבית החולים.

ו. הוויכוח בין המערער לנציג רמי לוי בסוף השבוע עד לפגישה הינם אירוע חריג.

ו. מצבו הרפואי של התובע הוא כעולה מהמסמכים הרפואיים.

3. הנני ממנה את פרופ' אלון מרמור, כמומחה-יועץ רפואי מטעם בית-הדין ליתן חוות דעתו **בעניינו של התובע מרדכי אביטן ,** בשים לב לעובדות שפורטו בסעיף 2 לעיל.

4. המומחה מתבקש לענות על השאלות הבאות: -

א. מהי המחלה ממנה סובל התובע בלבו?

ב. האם התובע עבר אירוע לבבי על פי החומר הרפואי שצורף להחלטת העובדות?

ג. האם קיים קשר סיבתי בין האירוע בעבודה מיום **14.12.14** המתואר בעובדות המקרה לבין האירוע הלבבי אותו עבר התובע?

ד. ככל שהתשובה לשאלה ג' היא חיובית - נא הסבר פרט - האם לדעתך סביר יותר להניח כי האירוע הלבבי היה מתרחש בפרק הזמן שבו הוא אירע בפועל גם אלמלא האירוע בעבודה; או שסביר יותר להניח שאלמלא האירוע בעבודה, מועד התרחשותו היה נדחה לפרק זמן מאוחר יותר?

**המזכירות תעביר למומחה הרפואי את כל החומר הרפואי שיוגש לבית הדין ע"י הצדדים**

**תוך 21 יום.**

המזכירות תשלח החלטה זו לצדדים בדואר, טרם העברת החלטה זו והחומר הרפואי למומחה.

**ניתנה היום, כ"ז ניסן תשע"ח, (12 אפריל 2018), בהעדר הצדדים ותישלח אליהם.**

