|  |  |  |
| --- | --- | --- |
| **בפני** | **כבוד השופטת זהבה (קאודרס) בנר** | |
| **תובעת** | | **מזל ניסימוב** |
| **נגד** | | |
| **נתבעת** | | **מאי מרקט ס.ח. שווק וסחר בע"מ** |
|  | | |

|  |
| --- |
| **החלטה** |

1. בפני בקשה לביטול תיקון פסק הדין מיום 11/3/18, בו תוקן מס' ח.פ. של מאי מרקט ס.ח. שיווק וסחר בע"מ ח.פ. 513066118 (להלן – הנתבעת).

2. התובעת הגישה תביעתה כנגד הנתבעת.

3. כתב התביעה שנשלח לנתבעת בדואר רשום חזר כ"נמסר לבן משפחה".

4. הזמנה לדיון שנשלחה לנתבעת בדואר רשום חזרה כ"נמסר לידיו".

5. התובעת צרפה להודעתה לביה"מ מיום 11/3/18 פלט של רשם החברות. על פי פלט זה מופיעה הנתבעת בסטטוס משפטי של התאגיד כחברה "המחוסלת מרצון" והדו"ח השנתי האחרון הוא משנת 2005.

לעומת זאת חברת מאי מרקט מ.י. בע"מ ח.פ. 511909178 (להלן – המבקשת), מופיעה במסמכים הנ"ל בסטטוס התאגיד כ"חברה פעילה".

6. לשתי החברות כתובת זהה: רח' העמל 19 עכו.

הנה כי כן, חברה שאינה קיימת כבר אישרה קבלת כתבי בי דין, ובאותו מקום קיימת לכאורה עוד חברה.

7. לנוכח העובדות המפורטות לעיל, אני מורה כדלהלן:

התובעת תאתר את שליח הדואר שמסר את כתב התביעה ואת ההזמנה לדין ותמציא תצהיר של שליח הדואר בו יצהיר למי מסר את כתבי בי דין ברח' העמל 19 עכו.

8. המבקשת תבהיר האם ברח' העמל 19 עכו קיימת חברה נוספת מלבד המבקשת, או שמא היא החברה היחידה בכתובת זו.

9. פסק הדין מיום 11/3/18 מעוכב עד למתן החלטה אחרת.

ניתנה היום, כ"ו ניסן תשע"ח, 11 אפריל 2018, בהעדר הצדדים.

