|  |  |  |
| --- | --- | --- |
| **בפני** | **כבוד השופטת שולמית ברסלב** | |
| **תובעים** | | **שרות לחקלאי - צדוק בע"מ** |
| **נגד** | | |
| **נתבעים** | | **1. אשר אושרי לוי**  **2. קשר רנט א קאר בע"מ** |
| **החלטה** | | |

לפני בקשת התובעת לביטול פסק דין.

פסק הדין ניתן לאחר שהתובעת חדלה מלקיים אחר החלטת בית המשפט עוד מיום **21.11.17**, חרף אורכות ואתראות (ראו: החלטות מיום **26.11.17**, מיום **18.02.18** ומיום **28.02.18**).

בבקשה, שלא נתמכה בתצהיר לאימות העובדות המפורטות בה, אין פירוט של מועד/י הפניה לעדים. מכל מקום, אין בבקשה כל הסבר מדוע לא הוגשה בקשה מתאימה מהלך חודשים, ואף לא הוגשה הודעה בהתאם לסעיף 1 להחלטה הנ"ל, חרף אתראות.

אין תמה כי התנהלות זו משחיתה זמן שיפוטי לריק, תוך פגיעה בכלל ציבור המתדיינים הממתין ליומו. הלכה היא כי בית המשפט לא יסכין עם **"התעלמות מדעת מההליך השיפוטי" שמקורה בזלזול בבית המשפט וללא סיבה סבירה"** (ראו: רע"א 706/15 **מועצה מקומית באר יעקב נ' שלו** (22.4.15), על האסמכתאות הנזכרות בו).מטעם זה, אין בהסכמת הנתבעים משום חזות הכל.

משכך, מן ראוי היה לדחות את הבקשה במתכונת זו. עם זאת, מטעמים מערכתיים, מצאתי להעתר לבקשה, בכפוף לשניים: האחד, תשלום הוצאות לאוצר המדינה בסכום של **1,500 ₪** תוך 30 יום מהיום, בשלב זה על דרך הפקדה בלבד; והשני, בפרק זמן זה תקיים התובעת אחר ההחלטה מיום 21.11.17, על שני חלקיה.

התיק יובא לעיוני **ביום 27.05.18.**

**המזכירות תמציא עותק ההחלטה לצדדים בדואר רשום ואישור מסירה.**

ניתנה היום, כ"ז ניסן תשע"ח, 12 אפריל 2018, בהעדר הצדדים.

