|  |  |  |
| --- | --- | --- |
| **בפני** | **כבוד השופט אדהם ספדי** | |
| **תובע** | | **פלוני** |
| **נגד** | | |
| **נתבעת** | | **שירביט חברה לביטוח בע"מ** |

|  |
| --- |
| **החלטה** |

1. אני מורה על **גילוי מסמכים** הדדי בתוך 30 יום מהיום.

2. **דרישה לעיון במסמכים** תשלח בתוך 15 ימים מקבלת הגילוי והיא תיענה בתוך 15 ימים לאחר מכן.

3. במידה וצד כלשהו מבקש לשלוח **שאלון** לצד השני, יהא רשאי לעשות כן בתוך 30 יום מהיום והצד שאליו מופנה השאלון יהא חייב להשיב על השאלון בתוך 30 יום מיום קבלתו.

4. התובע ימציא לידי ב"כ הנתבעת עותק מקורי של **כתב ויתור סודיות רפואית** חתום ומאומת כדין וזאת בתוך 10 יום מהיום עם העתק לתיק בית המשפט. יושם אל לב, כי על פרטי התובע ועוה"ד המאמת את חתימתו להיות ברורים וקריאים, לרבות מספר הרישיון של עוה"ד המאמת את החתימה על הוס"ר.

במידה ולא יומצא טופס וס"ר חתום ומאומת כדין בהתאם לאמור בסעיף זה, כי אז תימחק התביעה ללא התראה נוספת.

5. בקשות בעניינים הקשורים להליכים המקדמיים תוגשנה תוך 70 ימים מהיום, שאם לא כן – ייראו הצדדים כמי שהשלימו את ההליכים המקדמיים ביניהם.

6. בתיק זה הוגשה בקשה למינוי מומחים. בית המשפט מתכוון להכריע בבקשה זו ללא צורך בקיום דיון בה. יחד עם זאת, בטרם תינתן החלטה בבקשה, ניתנת לצדדים האפשרות להגיש טיעונים משלימים בכתב וזאת עד לא יאוחר מיום 31/05/2018.

7. יחד עם זאת, בשים לב לדלות התיעוד הרפואי ולאור העולה ממנו, מן הראוי הוא שב"כ הצדדים יבואו ביניהם בדין ודברים במטרה להגיע להסכמות מחוץ לכותלי ביהמ"ש לסילוק התביעה בפשרה ובכך לחסוך בהוצאות מיותרות.

8. התיק יובא לעיוני **ביום 03/06/2018** לצורך מתן החלטה בבקשה למינוי מומחים.

ימי הפגרה באים במניין.

ניתנה היום, כ"ז ניסן תשע"ח, 12 אפריל 2018, בהעדר הצדדים.

