|  |  |  |
| --- | --- | --- |
| **בפני** | **כב' השופטת הבכירה – אירית מני-גור** | |
| **תובעים** | | **2. ש. ט.** |
| **נגד** | | |
| **נתבעים** | | **שומרה חב' לביטוח בע"מ** |

|  |
| --- |
| **החלטה** |

1. בהמשך להחלטתי מהיום, אני ממנה בזאת את פרופ' גנאל כמומחה רפואי בתחום האורתופדיה. המומחה יעיין במסמכים הרפואיים אשר יומצאו לו ע"י ב"כ בעלי הדין, יבדוק את תובעת 2 ויקבע ממצאים לגבי מצבה הרפואי בעקבות התאונה מיום 15.9.16 ובמיוחד יקבע:

א. האם לוקה התובעת כיום בנכות, ואם כן – לאיזו תקופה ומהו שיעור הנכות.

מהן הנכויות הזמניות שיש לקבוע לתובעת ולאילו תקופות.

ב. האם יש לצפות לשיפור או להחמרה במצבה בעתיד.

ג. מהן המגבלות התפקודיות של התובעת, אם בכלל, ובמיוחד בשם לב לעבודתה ולמקצועה.

ד. האם תהיה התובעת זקוקה לטיפולים רפואיים בעתיד, ואם כן – מהם סוגי הטיפולים ומהי העלות המשוערת של הטיפולים האלה לפי המחירים הנכונים להיום.

ה. המומחה יתייחס, בין השאר, לקשר שבין התאונה לבין מצב התובעת נכון להיום.

ו. **המומחה יחווה דעתו, האם קיים צורך למנות לתובעת מומחה בתחום הנוירולוגיה.**

2. על מינויי המומחה כאמור בצו זה, יחולו תקנות פיצויים לנפגעי תאונות דרכים (מומחים), התשמ"ו-1986).

3. ב"כ בעלי הדין ימציאו למומחה הרפואיים את כל המסמכים הרפואיים המצויים תחת ידיהם והנוגעים לתובעת, בתוך 30 ימים מהיום.

4. בשכר טרחת המומחה תישא הנתבעת בשלב זה. אולם אם יקבע המומחה כי לא נותרה לתובעת נכות בגין התאונה, תהא הנתבעת רשאית לעתור לקזז את סכום טרחת המומחה מסכום הפיצויים שישולמו לתובעת. אני קובעת את שכ"ט המומחה בסך 4,500 +מע"מ.

5. המומחה מתבקש ליתן חוות דעתו תוך 60 יום, ורק לאחר ששכר טרחתו ישולם, כאמור.

6. ב"כ התובעת ימציא העתק החלטתי למומחה.

7. לאחר קבלת חווה"ד ומשלוח שאלות הבהרה למומחה, יגישו באי כח הצדדים תחשיבי נזק, ב"כ התובעת יגיש 45 יום לפני מועד הדיון הבא, וב"כ הנתבעת יגיש/תגיש 15 יום לפני מועד הדיון הבא.

ניתנה היום, כ"ו ניסן תשע"ח, 11 אפריל 2018, בהעדר הצדדים.

