|  |  |
| --- | --- |
| **לפני כבוד השופט שכיב סרחאן** | |
| **בעניין: פקודת פשיטת הרגל [נוסח חדש], התש"ם-1980**  **ובעניין:** | |
| **המבקש / החייב:** | **ויקטור בורכע, ת.ז. 22204663** |
| **נגד** | |
| **המשיבים:** | **1.כונס נכסים רשמי תל אביב**  **2.עו"ד קלמן ריבקין (מנהל מיוחד)** |

|  |
| --- |
| **החלטה** |

בעניין: בקשה להכרזה ומתן הפטר לאלתר.

לאחר עיון בהודעת עדכון של המנהל המיוחד מהיום, בהמשך לדיון מיום 25.1.2018 ולאחר עיון במסמכים שבתיק, שוכנעתי, כי בקשה זו בדין יסודה, והכל מהנימוקים דלהלן:

1. צו כינוס על נכסי החייב ניתן לבקשתו ביום 20.4.2016 . הודעות בדבר מתן צו הכינוס והזמנה

לדיון בבקשת החייב להכריזו פושט רגל,שנקבע ליום 25.1.2018, פורסמו ברשומות

ביום 26.5.2016 . המנהל המיוחד אישר ,כי החייב המציא כדין את צו הכינוס לנושיו

עוד בחודש מאי 2016.

2. החייב הצהיר על שני נושים בבקשתו ובטופס 5 שצורף לה והם: עיריית נתניה והמוסד לביטוח

לאומי. החוב המוצהר עומד על סך 168,000 ₪. דא עקא ונכון להיום, הנושים לא הגישו

תביעות חוב כלל.

3. החייב יליד שנת 1965,גרוש ואב לשני ילדים בגירים. החייב מתגורה בדירה השייכת להוריו המנוחים. הוא לא עובד. עבר אירוע לבבי שהצריך ניתוח לב פתוח קשה. מוכר על ידי המוסד לביטוח לאומי כנכה בשיעור 75% אי-כושר לעבודה. מקבל קיצבת נכות כללית מהמוסד לביטוח לאומי בסך 3,000 ש"ח.

4. הנושים זומנו כדין לדיון שתקיים ביום 25.1.2018, אך לא הופיעו ולא הביעו עניין בניהול ההליך.

5. על יסוד בקשת החייב , בהעדר תביעות חוב מטעם הנושים ובשים לב לתכלית דיני הפש"ר ועמדת המנהל המיוחד בתיק , המקובלת על הכנ"ר והחייב, נעתר אני לבקשה, מכריז על החייב כפושט רגל וממנה את המנהל המיוחד כנאמן על נכסיו.

7. כמו כן ובהתחשב במכלול נסיבות העניין, אני מאמץ בזאת את המלצת המנהל המיוחד , ונותן לחייב הפטר לאלתר מחובותיו בני תביעה שנוצרו קודם ליום 20.4.2016, והכל בכפוף להוראת סעיף 69 לפקודה.

8. הנאמן יגיש לבית המשפט פסיקתא, בנוסח המקובל, לחתימה בתוך 10 ימים מהיום.

9. תזכורת פנימית בעוד 14 יום מהיום.

**הדיון הקבוע בתיק מבוטל.**

**המזכירות תמציא את ההחלטה לצדדים.**

ניתנה היום, כ"ז ניסן תשע"ח, 12 אפריל 2018, בהעדר הצדדים.

