|  |  |  |
| --- | --- | --- |
| **בעניין:** | **1. איירין רוס-גרנות**  **2. יוסף גרנות** |  |
|  |  | **התובעים** |
| **נ ג ד** | | |
|  | **1. האגודה שיתופית רמת רזיאל כפר שיתופי של תנועת חרות בית"ר בע"מ   5. רשות מקרקעי ישראל** |  |
|  |  | **הנתבעים** |

|  |
| --- |
| **החלטה** |

1. לצדדים טענות האחד כנגד השני בדבר אי קיום הוראות בית המשפט בדבר ההליכים המקדמיים. הטענות מחייבות בירור במעמד הצדדים. פשיטא, שלא ניתן להורות על מחיקת התובענה בטרם ייעשה בירור זה.
2. מסעיף 10 לבקשה שהוגשה על ידי עו"ד אבידני ביום 6.3.18 משתמע לכאורה, כי האגודה מוכנה לוותר על קיום הדרישות אותן הפנתה לתובעים, ולהגיש כבר עתה את התצהירים מטעמה. אם אמנם זו עמדת האגודה (וככל שזו אינה עמדת האגודה היא מתבקשת להבהיר זאת), ראוי שהתובעים יאמצו אותה. במקרה כזה, בית המשפט יכריז על סיום שלב ההליכים המקדמיים; הצדדים יגישו לאלתר את התצהירים שעליהם להגיש ב"סבב הראשון"; ובית המשפט יקבע מועדים לשמיעת ראיות.
3. התובעים מתבקשים למסור את עמדתם ביחס לאפשרות המוצגת בסעיף 2 להחלטה.
4. כך או כך, אלא אם כן יושג הסדר דיוני ברוח האמור בסעיף 2, הישיבה הקבועה ליום 25.4.18 תתקיים כסדרה, בין אם התובעים יסדירו את נושא הייצוג עד למועד זה, ובין אם לא. **התובעים מתבקשים להודיע בתוך 7 ימים האם הסדירו את נושא הייצוג.**
5. המזכירות תשלח העתק מהחלטה זו לצדדים. תשומת לב המזכירות מופנית לכך, שהתובעים אינם מיוצגים.

ניתנה היום, כ"ו ניסן תשע"ח, 11 אפריל 2018, בהעדר הצדדים.

